qundao/data-zh-poetry huggingface dataset:
汉川道中
作者：徐垣
朝代：清

古色晴川路，孤篷远客舟。江声连夏口，帆影入荆州。临水村成市，沿堤树欲秋。不堪闻画角，日暮又句留。
蝶恋花
作者：徐城
朝代：清

几日春阴遮绣户，枕畔愁听，竞夕风和雨。晓起黄莺啼不住，乱红飞逐枝头絮。记得宵深曾睡去。银烛高烧，尽与殷勤护。遥忆当年游冶处，蘼芜一碧迢迢路。
不倒翁
作者：徐埴夫
朝代：清

交游几辈尽儿童，面目居然百岁翁。不以推排怜老大，偏能倔强亦英雄。生来轻薄身难主，谢绝安眠坐最工。下一丸泥上一纸，假人皮相腹空空。
吴凤庙重修落成
作者：徐埴夫
朝代：清

平蛮何必用干戈，只让吴君一死多。如此玉人如此德，长垂血食奠诸罗。
纪游
作者：徐培基
朝代：清

山海雄关外，栖迟数十秋。登仙闻白鹤，揽胜逐清流。石上松谁著，窗前画不收。几朝游赏地，回想尚夷犹。
即事
作者：徐基
朝代：清
体裁：五言律诗

日落天光净，披襟放浪吟。云边来鹤影，风里度蝉音。竹瘦同诗骨，山青系客心。此衷原不昧，物欲漫相侵。
己巳七月昌邑途中遇水以车作舟行三十里赋诗纪事
作者：徐基
朝代：清
体裁：古风

少年尚意气，到处学游仙。见险不知止，日暮犹加鞭。破浪江湖里，独泛木兰船。壮志凌山岳，雄襟贯百川。古人难行路，我意殊不然。策马走山左，平坦可安眠。和雨忽淋漓，墟社成深渊。茫茫围天住，浩浩渺无边。征车息古寺，借榻且迁延。寺僧为我说，前流难寻沿。五龙新决口，柳沟势相连。欲渡无舟楫，不如且言旋。踌躇正乏策，夜雨复连绵。点点滴心上，客况倍忧煎。秋虫声唧唧，若亦为予怜。辗转不成寐，起坐看云天。朝聚土人谋，不惜杖头钱。沽酒供一醉，聊作欢喜缘。土人俱踊跃，愿共涉沦涟。旋即驾我车，驱之入清泉。或者推其尾，或者挽其前。马亦奋两耳，努力渡云烟。以车代舟筏，居然行之便。途长马力乏，车内水涓涓。喘息复前征，飘飘到陌阡。仆人长叹息，此行尚勉旃。我唯顾之笑，水下尽原田。并无蛟龙窟，何必畏其颠。吁嗟乎！人世风波险十倍，兀坐尚可被拘牵。似此清流殊不恶，相对长吟《秋水篇》。
庚午中秋书怀
作者：徐基
朝代：清
体裁：五言律诗

月色明画昼，溶溶照客窗。弄花堪作伴，对影喜成双。壮志随时易，雄心惜酒降。所思千万种，金数付沧江。
恨妇词
作者：徐基
朝代：清
体裁：古风

天道未可测，人事未可知。丰歉数所定，施报庶无私。山左逢凶岁，我正游不其。哀鸿鸣四野，穷黎日苦瘦。有司勤抚恤，缙绅效驱驰。就食四万口，开厂日午时。画地分男女，奔走俱淹迟。城东王氏妇，扶姑抱女儿。冀得三人粮，聊以解朝饥。粟米未到囊，老母已倾欹。侧身援以手，幼孩复见遗。肝肠已痛绝，那堪践踏随。势如万壑趋，两肱难护持。辗转人丛里，捐躯尽孝慈。可怜三女子，顷刻无完尸。士民长太息，行路泪亦垂。救荒无善策，古人曾言之。天乎彼何辜，所遭竟如斯。此理殊不解，漫成《恨妇词》。
晓起
作者：徐基
朝代：清
体裁：五言律诗

晓起浑无事，茫然仙此生。渐随池砚老，仍逐羽毛轻。久约心方坦，思艰气自平。他乡常作客，管子代春耕。
雨后
作者：徐基
朝代：清

雨洗东坡月色清，溪边委辔听溪声。仙心欲捉左元放，大草间临张伯英。山下白云横匹素，树头初日挂铜钲。人间歧路知多少，欲放扁舟取次行。
南山亭秋望同让山上人
作者：徐堂
朝代：清

危亭如翼俯山南，石磴云根宿雨含。秋树参覃新脱翠，水烟空阔远浮蓝。吟边不少闲仙共，佳处还支瘦竹探。半岭松风闻梵放，深宵思与佛同龛。
孙氏草堂望瑞石山
作者：徐堂
朝代：清

树荫疏窗水满池，好山当面足栖迟。一轩凉意翠欲滴，咫尺烟光画不疑。露髻笑凭云隐见，仙源只隔屋参差。移家拟向南头住，早晚红藤得共支。
河渚雨中探梅
作者：徐堂
朝代：清

草堂信宿缘，清梦落烟渚。野情类鸥凫，水面乐容与。鼻观参幽香，积雪纷万树。东风展重阴，吹来山外雨。花光湿欲低，水影乱柔橹。惝恍莫可状，云烟相媚妩。寄语后游人，斯景已占取。
缫丝联句
作者：徐堂
朝代：清

茧收欲成丝，先蚕善其制。体物在一时，妙用利万世。抟泥具烓灶，结绳运轮軎。候合冷热调，事配水火济。平架稳崇卑，添梯卓轩揭。自近而远达，由深乃高跻。磨棱天右旋，板舌足单踶。飘忽蓬转科，摇兀舟鼓枻。响旋戛戛鸣，穿穴轧轧拽。？钩缺月摆，游衡轻鯈逝。抽徵才辨倪，酌暇即为继。并众逗纤纤，弃余摎？？。凌虚去抱实，总挈了孤提。莲茎折吐绪，蔓鬣昂招䬅。动生断续风，宽起迭宕势。合群拔类萃，就湿取娄曳。溶壑赴修蛇，狂飙走神蜧。鱼头戢孴涌，蛛尻渺芒系。釜蒸饙馏腾，枢斡优亚细。雺雨噀从霏，歊烟郁偏台。藁席障炎威，苇帘隔阶砌。瓶罂贮新泉，薪槱充乾？。搀凉抑沸腾，换滔泛清冽。涉濡绝易黏，投轻过何滞。片翾蝶翅罥，独缒蚬首缢。骈辊似脱桄，只翻不离蒂。润纽恣循环，膏辖滑关捩。技熟忘探汤，时迫忍雪涕。驰心审疾衡，著意整急盭。稍稍蝥网张，久久缟带厉。闪烁银飞光，晶莹雪开霁。经天亘河汉，饮涧没虹霓。缠绵卯至酉，佐助姒与娣。万周蟠有余，双起绍无替。谁教热肠萦，竟入牵丝例。艰难愁纷更，治乱费调剂。两臂异劳逸，五拇竭勤勚。动宁计及休，即则不遑离。非登武数举，莫企睫恒𥉻。嫌烦耳钝闻，遘棘齿捷噬。旁观若从容，当任失次第。授法本威姑，擅场推老婗。拾堕烦小鬟，出楔呼阿婿。中堂设权衡，横槛插桃茢。帖图神蒙祯，张篆鬼避睨。讳犯音传讹，忌生户仍闭。添柴示添财，尔卜信尔筮。釜鸣增铢两，辐爆防裂蹶。长陌许社公，寸履祝圊媂。消磨玉颗残，战颤珠团惭。拉零近厕队，挂一速取？。渐呈旁薄裸，顿觉混沌弊。孑营掩缈忽，同功撇伉俪。绸缪自欠坚，柔弱分遭制。浮沈鼎镬归，洁白冰霜励。投沸猝就僵，褫衣薄留蔽。自裹煎熬生，可货性命系。藏身匪不固，为法终自敝。休羡化虫枯，却胜匏瓜击。辜殊虮虱吊，夺等蜂蜜刲。虽爱皎皎素，堪悼蜎蜎殪。墨翟纵未悲，牟尼向先誓。迁延永方间，堆积罄斯㝣。过襁讵宜缣，太缅曷成？。粗？贬末级，全纯博上币。缪缪皓已昭，纳纳徐而熭。还期风上竿，但俟晴入医。缥知良工良，精绝慧者慧。任重积麻苎，功深纫氄毳。鲛岛绡安需，仙襄云不啻。已辨经纶资，将为黼黻计。睹兹妙安排，钦彼古圣睿。志乘述嫘祖，冠裳纪黄帝。园客讶若为，苑窳用何帛。绎冰理难稽，缉藕说徒泥。夏典传檿丝，周仪载书契。衮冕洎琴瑟，蒸尝逮郊禘。献茧宫视朝，称丝位设祭。三盆亲正后，五申戒群媲。夷由挢掺手，历鹿掉玉轪。侧向偏亸肩，隅坐邪据鏏。华裙动密裥，窄袖扬短袂。拳曲跳脱腕，振迅倭鬌髻。鸾靴蹈平帖，凤盻凝审谛。轻汗沾红罗，微喘吐香蕙。即今僻郊墟，尚勤贫女隶。丝挑竹里担，车接田边畷。比邻声互闻，荒村响遥递。啾嘈络纬喧，错落蜩螗嘒。于时节序交，接候春夏际。黄云麦已秋，碧毯稻将艺。剑刃长菖蒲，缨络挂薜荔。榴殷琴轸排，梅稚弹丸脆。壁多竹箔闲，屋少桑阴卫。孰谙胼胝苦，徒赏锦绣制。《毛诗》咏紽緎，吴地传苗裔。淮海文颇详，拾遗句多丽。幸值温暖天，共洽丰稔岁。家储富筐篚，贾用广积墆。不畏吏打门，县符催井税。
缫丝联句
作者：徐堂
朝代：清
体裁：古风

茧收欲成丝，先蚕善其制。体物在一时，妙用利万世。抟泥具烓灶，结绳运轮軎。候合冷热调，事配水火济。平架稳崇卑，添梯卓轩揭。自近而远达，由深乃高跻。磨棱天右旋，板舌足单踶。飘忽蓬转科，摇兀舟鼓枻。响旋戛戛鸣，穿穴轧轧拽。�钩缺月摆，游衡轻鯈逝。抽徵才辨倪，酌暇即为继。并众逗纤纤，弃余摎��。凌虚去抱实，总挈了孤提。莲茎折吐绪，蔓鬣昂招䬅。动生断续风，宽起迭宕势。合群拔类萃，就湿取娄曳。溶壑赴修蛇，狂飙走神蜧。鱼头戢孴涌，蛛尻渺芒系。釜蒸饙馏腾，枢斡优亚细。雺雨噀从霏，歊烟郁偏台。藁席障炎威，苇帘隔阶砌。瓶罂贮新泉，薪槱充乾�。搀凉抑沸腾，换滔泛清冽。涉濡绝易黏，投轻过何滞。片翾蝶翅罥，独缒蚬首缢。骈辊似脱桄，只翻不离蒂。润纽恣循环，膏辖滑关捩。技熟忘探汤，时迫忍雪涕。驰心审疾衡，著意整急盭。稍稍蝥网张，久久缟带厉。闪烁银飞光，晶莹雪开霁。经天亘河汉，饮涧没虹霓。缠绵卯至酉，佐助姒与娣。万周蟠有余，双起绍无替。谁教热肠萦，竟入牵丝例。艰难愁纷更，治乱费调剂。两臂异劳逸，五拇竭勤勚。动宁计及休，即则不遑离。非登武数举，莫企睫恒■。嫌烦耳钝闻，遘棘齿捷噬。旁观若从容，当任失次第。授法本威姑，擅场推老婗。拾堕烦小鬟，出楔呼阿婿。中堂设权衡，横槛插桃茢。帖图神蒙祯，张篆鬼避睨。讳犯音传讹，忌生户仍闭。添柴示添财，尔卜信尔筮。釜鸣增铢两，辐爆防裂蹶。长陌许社公，寸履祝圊媂。消磨玉颗残，战颤珠团惭。拉零近厕队，挂一速取�。渐呈旁薄裸，顿觉混沌弊。孑营掩缈忽，同功撇伉俪。绸缪自欠坚，柔弱分遭制。浮沈鼎镬归，洁白冰霜励。投沸猝就僵，褫衣薄留蔽。自裹煎熬生，可货性命系。藏身匪不固，为法终自敝。休羡化虫枯，却胜匏瓜击。辜殊虮虱吊，夺等蜂蜜刲。虽爱皎皎素，堪悼蜎蜎殪。墨翟纵未悲，牟尼向先誓。迁延永方间，堆积罄斯㝣。过襁讵宜缣，太缅曷成�。粗�贬末级，全纯博上币。缪缪皓已昭，纳纳徐而熭。还期风上竿，但俟晴入医。缥知良工良，精绝慧者慧。任重积麻苎，功深纫氄毳。鲛岛绡安需，仙襄云不啻。已辨经纶资，将为黼黻计。睹兹妙安排，钦彼古圣睿。志乘述嫘祖，冠裳纪黄帝。园客讶若为，苑窳用何帛。绎冰理难稽，缉藕说徒泥。夏典传檿丝，周仪载书契。衮冕洎琴瑟，蒸尝逮郊禘。献茧宫视朝，称丝位设祭。三盆亲正后，五申戒群媲。夷由挢掺手，历鹿掉玉轪。侧向偏亸肩，隅坐邪据鏏。华裙动密裥，窄袖扬短袂。拳曲跳脱腕，振迅倭鬌髻。鸾靴蹈平帖，凤盻凝审谛。轻汗沾红罗，微喘吐香蕙。即今僻郊墟，尚勤贫女隶。丝挑竹里担，车接田边畷。比邻声互闻，荒村响遥递。啾嘈络纬喧，错落蜩螗嘒。于时节序交，接候春夏际。黄云麦已秋，碧毯稻将艺。剑刃长菖蒲，缨络挂薜荔。榴殷琴轸排，梅稚弹丸脆。壁多竹箔闲，屋少桑阴卫。孰谙胼胝苦，徒赏锦绣制。《毛诗》咏紽緎，吴地传苗裔。淮海文颇详，拾遗句多丽。幸值温暖天，共洽丰稔岁。家储富筐篚，贾用广积墆。不畏吏打门，县符催井税。
缫丝联句
作者：徐堂
朝代：清

茧收欲成丝，先蚕善其制。体物在一时，妙用利万世。抟泥具烓灶，结绳运轮軎。候合冷热调，事配水火济。平架稳崇卑，添梯卓轩揭。自近而远达，由深乃高跻。磨棱天右旋，板舌足单踶。飘忽蓬转科，摇兀舟鼓枻。响旋戛戛鸣，穿穴轧轧拽。𠣫钩缺月摆，游衡轻鯈逝。抽徵才辨倪，酌暇即为继。并众逗纤纤，弃余摎𣾪𣾪。凌虚去抱实，总挈了孤提。莲茎折吐绪，蔓鬣昂招䬅。动生断续风，宽起迭宕势。合群拔类萃，就湿取娄曳。溶壑赴修蛇，狂飙走神蜧。鱼头戢孴涌，蛛尻渺芒系。釜蒸饙馏腾，枢斡优亚细。雺雨噀从霏，歊烟郁偏台。藁席障炎威，苇帘隔阶砌。瓶罂贮新泉，薪槱充乾𣜹。搀凉抑沸腾，换滔泛清冽。涉濡绝易黏，投轻过何滞。片翾蝶翅罥，独缒蚬首缢。骈辊似脱桄，只翻不离蒂。润纽恣循环，膏辖滑关捩。技熟忘探汤，时迫忍雪涕。驰心审疾衡，著意整急盭。稍稍蝥网张，久久缟带厉。闪烁银飞光，晶莹雪开霁。经天亘河汉，饮涧没虹霓。缠绵卯至酉，佐助姒与娣。万周蟠有余，双起绍无替。谁教热肠萦，竟入牵丝例。艰难愁纷更，治乱费调剂。两臂异劳逸，五拇竭勤勚。动宁计及休，即则不遑离。非登武数举，莫企睫恒𥉻。嫌烦耳钝闻，遘棘齿捷噬。旁观若从容，当任失次第。授法本威姑，擅场推老婗。拾堕烦小鬟，出楔呼阿婿。中堂设权衡，横槛插桃茢。帖图神蒙祯，张篆鬼避睨。讳犯音传讹，忌生户仍闭。添柴示添财，尔卜信尔筮。釜鸣增铢两，辐爆防裂蹶。长陌许社公，寸履祝圊媂。消磨玉颗残，战颤珠团惭。拉零近厕队，挂一速取𢴨。渐呈旁薄裸，顿觉混沌弊。孑营掩缈忽，同功撇伉俪。绸缪自欠坚，柔弱分遭制。浮沈鼎镬归，洁白冰霜励。投沸猝就僵，褫衣薄留蔽。自裹煎熬生，可货性命系。藏身匪不固，为法终自敝。休羡化虫枯，却胜匏瓜击。辜殊虮虱吊，夺等蜂蜜刲。虽爱皎皎素，堪悼蜎蜎殪。墨翟纵未悲，牟尼向先誓。迁延永方间，堆积罄斯㝣。过襁讵宜缣，太缅曷成𦄑。粗𦂛贬末级，全纯博上币。缪缪皓已昭，纳纳徐而熭。还期风上竿，但俟晴入医。缥知良工良，精绝慧者慧。任重积麻苎，功深纫氄毳。鲛岛绡安需，仙襄云不啻。已辨经纶资，将为黼黻计。睹兹妙安排，钦彼古圣睿。志乘述嫘祖，冠裳纪黄帝。园客讶若为，苑窳用何帛。绎冰理难稽，缉藕说徒泥。夏典传檿丝，周仪载书契。衮冕洎琴瑟，蒸尝逮郊禘。献茧宫视朝，称丝位设祭。三盆亲正后，五申戒群媲。夷由挢掺手，历鹿掉玉轪。侧向偏亸肩，隅坐邪据鏏。华裙动密裥，窄袖扬短袂。拳曲跳脱腕，振迅倭鬌髻。鸾靴蹈平帖，凤盻凝审谛。轻汗沾红罗，微喘吐香蕙。即今僻郊墟，尚勤贫女隶。丝挑竹里担，车接田边畷。比邻声互闻，荒村响遥递。啾嘈络纬喧，错落蜩螗嘒。于时节序交，接候春夏际。黄云麦已秋，碧毯稻将艺。剑刃长菖蒲，缨络挂薜荔。榴殷琴轸排，梅稚弹丸脆。壁多竹箔闲，屋少桑阴卫。孰谙胼胝苦，徒赏锦绣制。《毛诗》咏紽緎，吴地传苗裔。淮海文颇详，拾遗句多丽。幸值温暖天，共洽丰稔岁。家储富筐篚，贾用广积墆。不畏吏打门，县符催井税。
三多镇对月感怀
作者：徐士怡
朝代：清

迢迢数百里，渺与故乡隔。已作江北人，仍看江南月。彼美居一方，乱后无消息。共此婵娟明，恨少双飞翼。愁随落叶添，心共孤鸿灭。相思复相思，徘徊泪盈臆。
晚发京口
作者：徐士怡
朝代：清

大江流不断，愁共暮潮生。水激山皆走，波翻月有声。乱离朋辈少，旅夜客心惊。乐士知何处，扬帆且北征。
臬司庭柱联
作者：徐士林
朝代：清
体裁：联

看阶前草绿苔青，无非生意；听墙外鸦啼鹊噪，恐有冤魂。
贺长洲蒋氏二老寿联
作者：徐士林
朝代：清
体裁：联

登甲登科，七代儿孙绕膝；难兄难弟，九旬夫妇齐眉。
雪罗汉
作者：徐士林
朝代：清

色色空空幻复真，楞迦豪杰共惊神。谁知伏虎降龙手，原是冰清雪淡人。
蝶恋花
作者：徐士烝
朝代：清

挑菜人归芳草碧。放下湘帘，隔住寻香蝶。飘瞥红丝开夜合，惊心枝上先啼鴂。听得窗前凉雨歇。无计留春，怕问春消息。燕子不来门巷寂。空余满地杨花雪。
偶感
作者：徐士芬
朝代：清

尘世事纷扰，营营未肯休。孤云独无事，久与间人游。无心偶相值，淡极不可收。四岳自霖雨，萧然远龙湫。幽人心亦忘，相对长悠悠。东风好吹嘘，吹嘘绿成林。成林不言功，东风何处寻。亦有灌园客，抱瓮走庭阴。无心遇嘉树，不思梁栋任。亟呼寻斧斫，攻伐违天心。天心一何仁，嘉树回阳春。
偶感·其一
作者：徐士芬
朝代：清

尘世事纷扰，营营未肯休。孤云独无事，久与间人游。无心偶相值，淡极不可收。四岳自霖雨，萧然远龙湫。幽人心亦忘，相对长悠悠。
偶感·其二
作者：徐士芬
朝代：清

东风好吹嘘，吹嘘绿成林。成林不言功，东风何处寻。亦有灌园客，抱瓮走庭阴。无心遇嘉树，不思梁栋任。亟呼寻斧斫，攻伐违天心。天心一何仁，嘉树回阳春。
江州怀古
作者：徐士芬
朝代：清

系马常念驰，笼鸟不忘飞。秋风莼鲈美，有托乃遄归。束带见督邮，作令当知之。云胡受五斗，掉头在临时。田园自可乐，素心复与期。郡符虽不至，亦赋《归来辞》。芥子容须弥，不闻尺寸羁。道力驰猛虎，乃欲避虎溪。一溪限足迹，四大空何为。饮酒容渊明，戒律宽如斯。恐君白莲社，圆碍自相歧。作亭志三笑，匪笑忘清规。应笑杖端锡，不及虎穴窥。蔂梩掩勿恶，人子谁不然。安得万千鹤，一一指窆悬。不闻五父衢，曼甫假仙缘。陶公忠贯日，乃云梦飞天。世俗好腾说，复谓寻牛眠。朝露旋零落，佳气存何阡。我欲问皋禽，仙融渺寒烟。昔行白公堤，遗泽见乡里。今来湓浦口，孤亭兀江涘。月白江风寒，凄音疑在水。当时迁谪感，岂为四弦起。达人有至情，触绪不能已。雍门弹瑟声，桓伊抚筝指。深心怀包别，商妇安识此。
江州怀古·其一
作者：徐士芬
朝代：清

系马常念驰，笼鸟不忘飞。秋风莼鲈美，有托乃遄归。束带见督邮，作令当知之。云胡受五斗，掉头在临时。田园自可乐，素心复与期。郡符虽不至，亦赋《归来辞》。
江州怀古·其三
作者：徐士芬
朝代：清

蔂梩掩勿恶，人子谁不然。安得万千鹤，一一指窆悬。不闻五父衢，曼甫假仙缘。陶公忠贯日，乃云梦飞天。世俗好腾说，复谓寻牛眠。朝露旋零落，佳气存何阡。我欲问皋禽，仙融渺寒烟。
江州怀古·其二
作者：徐士芬
朝代：清

芥子容须弥，不闻尺寸羁。道力驰猛虎，乃欲避虎溪。一溪限足迹，四大空何为。饮酒容渊明，戒律宽如斯。恐君白莲社，圆碍自相歧。作亭志三笑，匪笑忘清规。应笑杖端锡，不及虎穴窥。
江州怀古·其四
作者：徐士芬
朝代：清

昔行白公堤，遗泽见乡里。今来湓浦口，孤亭兀江涘。月白江风寒，凄音疑在水。当时迁谪感，岂为四弦起。达人有至情，触绪不能已。雍门弹瑟声，桓伊抚筝指。深心怀包别，商妇安识此。
赠刘问刍观察次鹿道人水竹居消夏韵
作者：徐士霖
朝代：清

新辟层甍对紫阳，湖光山色极苍凉。好招旧雨联今雨，却把他乡当故乡。小隐漫言天下事，高歌未减少年狂。白云缥缈思千里，偶为陶情一举觞。
轮舶夜行
作者：徐士霖
朝代：清

鱼鳖惊秋夜，鲸鲵驾海来。山移轮转岸，风涌水成堆。云里疏镫见，江心画角哀。四夷知向化，锁钥故常开。
题李谷宜观察云门话旧图
作者：徐士霖
朝代：清

家住匡庐西，行迹遍南岳。一别三十年，胜景时追索。苦被薄宦牵，久负归门约。旧雨怅彫零，笑言无由博。卓哉李使君，襟怀殊落落。耻溷武林尘，远驾青齐鹤。一鞭指云门，声闻弦歌作。君昔侍高堂，曾登此间阁。父老与儿童，情话犹如昨。抚景念流光，慷慨图城郭。
夜泊光福塘
作者：徐夔
朝代：清

风高塔铃语，知是龟山阳。人烟出古木，疏火明寒塘。孤艇傍山足，渐闻梅花香。未入香雪海，早已清肺肠。起坐虎山桥，江月留清光。
大云庵访子美旧址
作者：徐夔
朝代：清

白石岩扉挂薜萝，法云深处郁嵯峨。春风乔木鸟初下，夜月空庭人自过。宾客纵能齐摈斥，文章终不废江河。鹭鸳飞上石枰去，犹听沧浪水上歌。
江东
作者：徐夔
朝代：清

青盖曾传入洛阳，石文天册更荒唐。金椎有日沉江底，木柿何年下建康。已见楼船来蜀国，岂容帝座设南方。江东世业飘零尽，愁杀平原著《辨亡》。
登北极阁
作者：徐夔
朝代：清

杰阁高空近玉京，凭栏一望起秋声。龙蟠虎踞兴王地，白石清江过客情。岂有占星周内史，更无绵蕝鲁诸生。由来陵谷随时异，满目寒云下古城。
秦淮杂诗
作者：徐夔
朝代：清

半山堂屋草萋迷，介甫声华认旧蹊。欲纪元丰天子圣，天津桥上杜鹃啼。
称居赠永夫
作者：徐夔
朝代：清

吾友永夫古狷者，不义予之弗受也。十年卧病时掩关，户外纷纷看野马。当年侧身五坞山，予亦结庐山之下。己畦先生盛生徒，摈斥伪体亲《风》《雅》。时予年才十六七，不克升堂听《諴夏》。韩门磊落多奇才，镠铁银镂尽炉冶。永夫之诗比昌谷，永夫之穷过东野。先生曰吁子来前，有粟可分馆可假。朱门时亦馈梁肉，掉头不应如聋哑。龙蛇道厄先生殂，侯芭有泪时倾泻。几年漂泊东西游，到处逢人皆窃骂。尔我重订云龙交，岁惟作噩月当且。新知落落无几人，略如陶谢结白社。䱐溪沈子笔最奇，手掣神光仡？閜。葑田吴郎多态度，婀娜欲弄河间姹。永夫出语必惊人，镂胁穿心慎挥洒。自郐以下皆无讥，儿子纷纷鄙纨裤。一日对我频绉眉，邻家老妇颜如赭。惟鹊有巢鸠居之，依旧淹留无片瓦。入门家徒四壁立，短衣往往不掩踝。孺子黑廋弟冻皴，新诗盈帙欣可把。近来又复学古澹，刻玉作钩改作銙。嘱我试作《移居诗》，万壑冰壶杂土苴。永夫，永夫！叙君生平有如此，呜呼吾意其谁写！
称居赠永夫
作者：徐夔
朝代：清
体裁：古风

吾友永夫古狷者，不义予之弗受也。十年卧病时掩关，户外纷纷看野马。当年侧身五坞山，予亦结庐山之下。己畦先生盛生徒，摈斥伪体亲《风》《雅》。时予年才十六七，不克升堂听《諴夏》。韩门磊落多奇才，镠铁银镂尽炉冶。永夫之诗比昌谷，永夫之穷过东野。先生曰吁子来前，有粟可分馆可假。朱门时亦馈梁肉，掉头不应如聋哑。龙蛇道厄先生殂，侯芭有泪时倾泻。几年漂泊东西游，到处逢人皆窃骂。尔我重订云龙交，岁惟作噩月当且。新知落落无几人，略如陶谢结白社。䱐溪沈子笔最奇，手掣神光仡�閜。葑田吴郎多态度，婀娜欲弄河间姹。永夫出语必惊人，镂胁穿心慎挥洒。自郐以下皆无讥，儿子纷纷鄙纨裤。一日对我频绉眉，邻家老妇颜如赭。惟鹊有巢鸠居之，依旧淹留无片瓦。入门家徒四壁立，短衣往往不掩踝。孺子黑廋弟冻皴，新诗盈帙欣可把。近来又复学古澹，刻玉作钩改作銙。嘱我试作《移居诗》，万壑冰壶杂土苴。永夫，永夫！叙君生平有如此，呜呼吾意其谁写！
苦热
作者：徐夔
朝代：清

众星夜出如张罗，更深月黑天无河。梧桐无声竹森立，毒雾著体心烦苛。吾吴自昔称泽国，襟带江海中盘涡。时当朱明司夏政，绿杨匝地清风过。晚凉理榜入浦溆，凫雁飞起穿菱荷。朅来炎官执柄令，赫赫火伞高嵯峨。蝮蛇雄虺醢人骨，磨牙螫尾馀么䯢。虾蟆蛙黾固同类，洒灰不禁其如何。日轮当午照下土，操鞭弭节非羲和。雷师无权阿香死，造化谁为司天戈。旧时灵雨不复作，坐见举国来奔波。吾闻尧时十日出，草木焦卷同蓬科。弯弓射乌堕羽翼，此事荒远疑传讹。天心仁爱古所著，茅茨土簋知无佗。方今泰阶四时序，阳侯何事收滂沱。中田无云日杲杲，春可无麦秋无禾。珠帘冰簟正愁绝，何况贱子婴沉疴。安得白雨洒秋令，《击壤》一和陶唐歌。
蔡将军歌
作者：徐夔
朝代：清

浔江万重山，门户争一峡。贼兵巢其中，出没猿猱捷。将军慷慨真人雄，南入百粤西擒戎。有子骁勇如奉叔，前身应是周盘龙。均房山断无钩梯，三军前行路欲迷。大星昨夜陨如火，黄云闇闇天为低。豺狼转多路转恶，将军勇气十倍作。左右盘空总宝刀，头颅满地驰风飙。深林密箐伐鼓急，战马悲鸣军吏泣。仰天拔剑振臂呼，血溅苍穹据鞍立。长君年少忠勇俱，义激诸军驰百夫。背风髑髅血模糊，深入贼巢执其俘。咸阳一炬狐兔尽，大藤险恶今坦途。男儿要自获死所，惨澹阴风足千古。卞壸握爪谁其俦，温序衔须此可数。军前将士手口瘏，陇上歌成血泪枯。矢穷兵尽无时无，如公父子真丈夫，呜呼！如公父子真丈夫！
观秦丞相李斯邹峄山碑
作者：徐夔
朝代：清

鱼膏灯灭银雁飞，荒陵火入化宝衣。辒辌骨臭已千载，何况金石埋烟霏。峄山之碑野火燎，枣木传刻形摹肥。谁为伐石矗立此，大书深刻高巍巍。细观似同骑省本，相斯刀笔存依稀。我来下马坐其侧，以指画肚穷是非。蛟鼍斫断口难读，无异石鼓驱騑騑。论庭清寂了无事，二三老吏闲倚扉。见我口诵窃相语，授以纸笔立周围。为书一通导之读，得所未见惊且欷。当年祖龙踞周鼎，剪除六国如驱豨。井田封建荡灭尽，铲削仁义为不禨。相斯佐之更新法，盭深督责唯刑威。东行郡县上邹峄，镌劖崖石昭日晖。丞相臣斯臣去疾，咸昧死请无从违。其辞直欲迈三五，谗谄面谀紫乱绯。呜呼！夏殷周礼至此极，千古覆辙堪悲譩。方今庙堂慎旌别，登崇俊良绝脂韦。淫朋比德岂宜有，盍不去此玷翠微。请刻《豳风》之《七月》，使彼长吏朝夕知民依。
闻笛有忆
作者：徐夔
朝代：清

江月光盈江水深，江干忽听老龙吟。谁将清夜桓伊笛，吹入山阳向秀心。回乐峰头胡地管，洞庭波上楚人砧。天涯一种秋声急，雪满江南孤客簪。
东村
作者：徐夜
朝代：清
体裁：古风

村鸡叫曙光，顿觉身已老。新年容易过，过去迹如扫。薄田随众耕，盈室安怀抱。前年一再旱，愿力为颠倒。治生行问人，作力那得好。惭愧食蝗余，终岁艰一饱。今春雨复疏，闻说百里槁。天心苟如此，微躯何足祷。
九日得顾宁人书约游黄山
作者：徐夜
朝代：清
体裁：五言律诗

故国千年恨，他乡九日心。山陵馀涕泪，风雨罢登临。异县传书远，经时怨别深。陶潜篱下意，谁复继高吟？
初夏田园
作者：徐夜
朝代：清
体裁：古风

朱夏辄复变，深绿日以肥。感彼生物勤，节候曾不违。清晨荷锄出，田间人尚稀。观物适自然，时见朝雉飞。不惜筋力疲，但恐坐食非。作劳有时息，高舂行来归。端坐抚素琴，可以理朝饥。
和秋柳
作者：徐夜
朝代：清
体裁：七言律诗

摇落江天倍黯然，隋堤鸦噪夕阳边。谁家楼角当霜杵，几外关程送晚蝉？为计使人西去日，不堪流涕北征年。孤生蕉萃应相似，怕见残枝带暮烟。
咏意
作者：徐夜
朝代：清
体裁：古风

凡骨难遽化，仙药不可求。一身为物役，未可轻王侯。旷士洞达心，无为生远游。远游亦有方，九州非一州。常恐血气躯，车马生坟丘。试听蟪蛄声，语默成春秋。山岳自终古，江海日夜流。
坐放鹤亭
作者：徐夜
朝代：清
体裁：七言律诗

巍然一屿水回环，想见高风物外闲。墓上梅开春又老，亭边鹤去客空还。书无禅草逢当世，祠有名贤擅此山。占断西湖皆宋土，羡他生死太平间。
季夏西山
作者：徐夜
朝代：清
体裁：古风

结屋此山间，柿阴浓昼暑。云从岩际来，向我窗中伫。北上最高峰，下瞰临何许。爱彼南涧松，去濯清泠渚。时来石上坐，月下闻樵语。风雨涧香过，石田响禾黍。
富春山中吊谢皋羽
作者：徐夜
朝代：清
体裁：七言律诗

《晞发》吟成未了身，可怜无地著斯人。生为信国流离客，死结严陵寂寞邻。疑向西台犹恸哭，思当南宋合酸辛。我来凭吊荒山曲，朱鸟魂归若有神。
春日感怀
作者：徐夜
朝代：清
体裁：七言律诗

霜余烧短草还青，薪火相催更不停。除却文人消傲骨，惟应醇酒近颓龄。中年丝竹伤何极，上日莺花醉未醒。可惜风流犹正始，更无风景在新亭。
月下望南山一带
作者：徐夜
朝代：清
体裁：古风

南山高几许，生此明月前。山南何所有，终古遂悠然。远村人家少，日中绝人烟。出村向山路，幽溪屡延缘。石林当夜朴，泉壑及冬坚。人声下岭陂，一一闻前川。欲问竟何说，冥对以忘诠。
月下望南山一带
作者：徐夜
朝代：清

南山高几许？生此明月前。山南何所有？终古遂悠然。远村人家少，日中绝人烟。出村向山路，幽溪屡延缘。石林当夜朴，泉壑及冬坚。人声下岭陂，一一闻前川。欲问竟何说，冥对以忘诠。
经严陵钓台
作者：徐夜
朝代：清
体裁：七言律诗

突兀高台入望平，下临百尺大江清。足消文叔真人气，直得狂奴故态名。天位几移仍旧祚，客星千载属先生。不从七里滩头过，谁信巢由无世情。
西溪采幽流瞩引兴
作者：徐夜
朝代：清
体裁：古风

西溪流水处，日夜声中生。岩阿发奇唱，浑沦相与清。穿林逼渐响，殊音归一鸣。磊砢势难夷，稍此非人撄。沿林各开境，接异新常晴。奇路幻庸迹，回看来径并。蓼花媚孤屿，憩流归清平。开心纳层澜，浮影逐虚晶。游黑过水起，流光升壁行。奔汇入别涧，倒溜飞高明。长歌击林木，境尽白云横。
雨中去湖上十五里作
作者：徐夜
朝代：清
体裁：古风

下田岁不登，所利惟稻秫。居人悉地力，种十居六七。西成傲百谷，暵乾遑不恤。莎草秋狼籍，牛豕各纷出。牧人随牧踪，夜不问庐室。中杂鸥凫乱，唱和自俦匹。我行水田中，田水溅我膝。回观所历空，顿使城郭失。远树界周遭，望尽天水毕。
雪后西山即目
作者：徐夜
朝代：清
体裁：古风

抱暖驱坚径，声连千里白。鍊水缚地骨，寒落石林瘠。晴眶归众曜，远明表微僻。冻涨冰叶散，风洲霰纹积。劲草创坚立，溪翎登岸踯。陆壑坦殊貌，群峰态转益。陡巘未云青，潜澌结夐石。淞流解屡合，风日争向夕。当险值归樵，耸肩避尘客。
九日作
作者：徐大镛
朝代：清

忽忽又重阳，急景乃如许。清爽满城秋，无风亦无雨。犹忆八月中，水深没阶碍。靡日不淫霖，匝地无乾土。岂独辱泥涂，兼亦倾环堵。晴来近两日，篱菊花全吐。莫放晚节过，好把中秋补。煮酒复题糕，谋欢恣笑语。某寺及某墟，楼台心暗数。相约共登高，先期命俦侣。跛鳖足不支，伤禽徒自苦。向往岂无心，心雄趾难举。平地尚趑趄，陟级尤艰阻。暮齿病缠绵，摧颓固其所。笑谢众宾朋，逡巡仍独处。萧然斗室中，一身对二竖。
偶感
作者：徐大镛
朝代：清

牡丹倾国色，幽兰众香祖。人间极品花，凡卉非其伍。我为长太息，位置不得所。牡丹蒙秽尘，幽兰插粪土。空负此美名，无人争快睹。天意茫茫不可窥，后先矛盾乃如许。既予之以色与香，胡又令其遭际苦。不受沈香亭北风，不沾空谷丛中雨。可怜憔悴过一生，不及群花随意吐。乃知秽尘粪土中，埋没英才不可数。吁嗟乎！此恨同今古。
和自解原韵
作者：徐大镛
朝代：清

自学诗来五十载，久将白傅奉为师。一千年后怜同病，病里依然日咏诗。有句直须早倾吐，夕阳红影不多时。
塞上曲
作者：徐大镛
朝代：清

肠断龙堆马邑前，胡笳一曲最凄然。云横玉垒千盘岭，雪压雕鞍六月天。寄远窦家新织锦，投荒苏武久餐毡。逐臣放士知何限，青鬓来时白发还。汉碛秦城望欲迷，百年兴废草萋萋。风吹木落驼衔尾，沙拥桑乾马裂蹄。此日雄图归冀北，谁家清梦破辽西。清时绝壤皆耕种，无地喧阗著鼓鼙。
塞上曲·其一
作者：徐大镛
朝代：清

肠断龙堆马邑前，胡笳一曲最凄然。云横玉垒千盘岭，雪压雕鞍六月天。寄远窦家新织锦，投荒苏武久餐毡。逐臣放士知何限，青鬓来时白发还。
塞上曲·其二
作者：徐大镛
朝代：清

汉碛秦城望欲迷，百年兴废草萋萋。风吹木落驼衔尾，沙拥桑乾马裂蹄。此日雄图归冀北，谁家清梦破辽西。清时绝壤皆耕种，无地喧阗著鼓鼙。
壬戌五月初三夜忽中风痹之疾香山所谓体瘝目眩左足不支与有同病焉昔苻坚得习凿齿于汉南因其蹇疾裁堪半丁香山诗云汉上羸残号半人是也余年已七十可以称翁因自号半翁纪之以诗
作者：徐大镛
朝代：清

半翁肢体已冥顽，诗酒间情未忍删。卅载心倾《长庆集》，谁知病亦学香山。当日饥驱走晋秦，半翁早岁即风尘。谁知一副幽燕骨，化作床头废弃身。四壁悬将新画本，纸窗竹屋尽烟云。半翁身在烟云里，镇日卧游宗少文。
壬戌五月初三夜忽中风痹之疾香山所谓体瘝目眩左足不支与有同病焉昔苻坚得习凿齿于汉南因其蹇疾裁堪半丁香山诗云汉上羸残号半人是也余年已七十可以称翁因自号半翁纪之以诗·其三
作者：徐大镛
朝代：清

四壁悬将新画本，纸窗竹屋尽烟云。半翁身在烟云里，镇日卧游宗少文。
壬戌五月初三夜忽中风痹之疾香山所谓体瘝目眩左足不支与有同病焉昔苻坚得习凿齿于汉南因其蹇疾裁堪半丁香山诗云汉上羸残号半人是也余年已七十可以称翁因自号半翁纪之以诗·其二
作者：徐大镛
朝代：清

当日饥驱走晋秦，半翁早岁即风尘。谁知一副幽燕骨，化作床头废弃身。
寄和梅树君先生见怀原韵
作者：徐大镛
朝代：清

吟到怀人句，怜才独有君。光阴残岭雪，心思乱山云。浪迹成何事，羁愁不可闻。北风吹断梦，离绪触缤纷。
山居漫兴
作者：徐大镛
朝代：清

山色空濛里，风寒古木号。云遮残岭断，石激怒泉高。到此心如寄，直教影亦韬。间居何所事，终日读《离骚》。久已名心淡，思归不自今。转因弃簪组，始得遂山林。风急秋砧碎，天阴戍鼓沈。轩愁眠不得，枕上自长吟。
山居漫兴·其一
作者：徐大镛
朝代：清

山色空濛里，风寒古木号。云遮残岭断，石激怒泉高。到此心如寄，直教影亦韬。间居何所事，终日读《离骚》。
山居漫兴·其二
作者：徐大镛
朝代：清

久已名心淡，思归不自今。转因弃簪组，始得遂山林。风急秋砧碎，天阴戍鼓沈。轩愁眠不得，枕上自长吟。
挽张船山太守
作者：徐大镛
朝代：清

天遣蓬莱作谪居，陶山转世定非虚。英年射策科名早，中岁辞官宦兴疏。足迹几穷天下路，眼光不泥古人书。诗坛酒垒坚无敌，一气如云自卷舒。芸馆兰台阅廿春，常留乡梦在峨岷。官居清秘才原称，诗到空灵性最真。出领三山仍旧籍，归辞五马亦前因。神仙不惯风尘住，东海难回勇退身。
挽张船山太守·其一
作者：徐大镛
朝代：清

天遣蓬莱作谪居，陶山转世定非虚。英年射策科名早，中岁辞官宦兴疏。足迹几穷天下路，眼光不泥古人书。诗坛酒垒坚无敌，一气如云自卷舒。
挽张船山太守·其三
作者：徐大镛
朝代：清
体裁：七言律诗

出山泉似在山清，入世入多避世情。穷到昌黎文送鬼，痛深工部笔谈兵。万千著作传须福，五十年华梦太轻。料得西方千佛引，止余魂返锦官城。
挽张船山太守·其三
作者：徐大镛
朝代：清

出山泉似在山清，入世入多避世情。穷到昌黎文送鬼，痛深工部笔谈兵。万千著作传须福，五十年华梦太轻。料得西方千佛引，止余魂途锦官城。
挽张船山太守·其三
作者：徐大镛
朝代：清

出山泉似在山清，入世入多避世情。穷到昌黎文送鬼，痛深工部笔谈兵。万千著作传须福，五十年华梦太轻。料得西方千佛引，止余魂途锦官城。未遂担簦谒大贤，予生也晚恨无缘。廿年每苦思张绪，三绝真堪继郑虔。姜被自多春草得，和衣又许老梅传。不须伯道悲身后，身已千秋泽岂堙。
挽张船山太守·其二
作者：徐大镛
朝代：清

芸馆兰台阅廿春，常留乡梦在峨岷。官居清秘才原称，诗到空灵性最真。出领三山仍旧籍，归辞五马亦前因。神仙不惯风尘住，东海难回勇退身。
挽张船山太守·其四
作者：徐大镛
朝代：清

未遂担簦谒大贤，予生也晚恨无缘。廿年每苦思张绪，三绝真堪继郑虔。姜被自多春草得，和衣又许老梅传。不须伯道悲身后，身已千秋泽岂堙。
挽张船山太守·其四
作者：徐大镛
朝代：清
体裁：七言律诗

未遂担簦谒大贤，予生也晚恨无缘。廿年每苦思张绪，三绝真堪继郑虔。姜被自多春草得，和衣又许老梅传。不须伯道悲身后，身已千秋泽岂烟。
挽张船山太守壬戌五月初三夜忽中风痹之疾香山所谓体瘝目眩左足不支与有同病焉昔苻坚得习凿齿于汉南因其蹇疾裁堪半丁香山诗云汉上羸残号半人是也余年已七十可以称翁因自号半翁纪之以诗·其一
作者：徐大镛
朝代：清
体裁：七言绝句

半翁肢体已冥顽，诗酒间情未忍删。卅载心倾《长庆集》，谁知病亦学香山。
放歌
作者：徐大镛
朝代：清

唐衢痛哭清猿哀，孙登大笑山花开。至情流露出肺腑，一哭一笑真千古。世事悠悠良可嗔，常垂青白眼看人。人心不同如其面，可怜哭笑皆非真。君不见，羊志负眼泪，双双岂为贵妃坠。又不见，太傅读仪文，冷笑难逃国士刺。三代直道不可留，我今闭户谢交游。无端晚岁投荒壤，霜雪欺人半白头。白头不用伤迟暮，庐山真面独如故。
月夜偕高寄泉访树君先生不遇
作者：徐大镛
朝代：清

满地月明夜，携行高达夫。幽人不可即，顾影生踟蹰。霜鹤一声唳，寒梅花著芜。归来眠未稳，梦已到林逋。
游仙曲
作者：徐大镛
朝代：清

仙人所居在蓬岛，门前一色金明草。玲珑楼阁十二层，层层但见绿云绕。中有雪肤花貌人，手把芙蓉掩翠颦。玉女侍妆环晓镜，青童持帚扫香尘。银屏迤逦开双扇，传声将赴瑶池宴。排空五色驾云车，短尾青龙奔似电。九天謦咳落珠玑，偷看群仙笑语嬉。群仙齐唱春归曲，惊醒游人尚未归。《子夜》清歌歌且舞，天公亦解别离苦。溪头开尽白菊花，春浅春深寂无语。
病中遣兴作六言诗
作者：徐大镛
朝代：清

水田十亩五亩，竹溪三湾两湾。猿鹤不能久待，问君何日买山。
短歌行
作者：徐大镛
朝代：清

芙蓉泣露秋江空，杜鹃啼血枝枝红。空山落叶扫尘下，苍凉眼底皆蒿蓬。满堂美人美且都，琼筵旨酒无时无。屏间翡翠光如电，枕上鸳鸯梦不孤。回首故人多厚禄，剩有冤禽填海独。海天风露九秋高，一叶飘零听怒号。到此尘缘都解脱，还向琴书讨生活。石破成块坚不移，朱研作粉色难夺。
秋日漫兴
作者：徐大镛
朝代：清

频年偃蹇走荒山，老去谁知遇更悭。人以苦吟防早睡，天缘好懒与长间。凉生断角残钟里，秋在层峦叠嶂间。历尽风霜蓦回首，几行乡泪背人潸。秋风秋雨病相如，冷暖谁来问起居。作吏未餐一升饭，投荒补读五车书。已甘小谪成禅虱，剩有间情辨鲁鱼。白日昭昭何处去，空余团扇墨痕濡。
秋日漫兴·其一
作者：徐大镛
朝代：清

频年偃蹇走荒山，老去谁知遇更悭。人以苦吟防早睡，天缘好懒与长间。凉生断角残钟里，秋在层峦叠嶂间。历尽风霜蓦回首，几行乡泪背人潸。
秋日漫兴·其二
作者：徐大镛
朝代：清

秋风秋雨病相如，冷暖谁来问起居。作吏未餐一升饭，投荒补读五车书。已甘小谪成禅虱，剩有间情辨鲁鱼。白日昭昭何处去，空余团扇墨痕濡。
老病
作者：徐大镛
朝代：清

老去原非与病期，病来偏觉老堪欺。恐将损肺先停酒，怕欲呕心渐废诗。独醒最难销永夜，两餐已是减平时。衰躯应似霜前草，眠食分明报与知。
见燕营巢感而有作
作者：徐大镛
朝代：清

檐前紫燕双飞鸣，衔泥啄草经且营，自晨至午巢已成。燕燕成功何其速，千里关山聊托足，瞻乌知是谁之屋。旧时栖息王谢堂，珠帘画栋春风香，喃喃絮语心悲伤。
读白乐天览镜喜老诗欣然有作
作者：徐大镛
朝代：清

行年六十四，衰羸已如此。心为境所役，多忧少欢喜。如木已成灰，焦劳伊胡底。忽读乐天诗，不觉恍然矣。硁硁小人哉，所见何其鄙。试观同气中，皆无逾我齿。地下已三人，生存仅半耳。更观同游辈，不必远为指。即以今年论，两作故人诔。春日亦吾亡，夏月虞卿死。年皆少于我，忽焉成新鬼。彼独胡为然，我又何所恃。略无灾害侵，岁岁筹增纪。所以白乐天，恬然安杖履。无恋亦无厌，知足乃知止。览镜自喜老，胸襟此何似。一编《长庆集》，吟玩日无已。可化褊急心，可悟盈虚理。始知我一生，亦既受帝祉。自问何德能，恐尚不称是。行将开七秩，未尝勤四体。不用守庚申，又免呼庚癸。虽无少傅尊，亦曾忝禄仕。虽无履道居，亦粗营宅第。乐天况无儿，我已有孙子。当喜不当叹，欢娱从此始。
读香山送愁还闹处移老入间中句深有味乎其言因赋此诗
作者：徐大镛
朝代：清

愁本生于闹，老须偿以间。不难移以入，所赖送之还。为此诗者其知道，我今读之恨不早。可以大欢喜，无地著烦恼。可作小神仙，有生博寿考。君不见市上红尘热于火，炙手焚身无处躲。山中白云懒欲眠，栖松巢鹤皆千年。
过洛阳留别汪东初
作者：徐大镛
朝代：清

三月春光信欲残，雨余犹怯晓来寒。轻装重整归原易，好友初逢别转难。伊阙林峦诗境远，香山烟雨画图宽。洛阳纸价从今贵，博得公卿刮目看。
锦屏山歌
作者：徐大镛
朝代：清

叠翠苍苍密无缝，老龙气夺丹山凤。杏花橘柳无一株，万千松柏排岩洞。后凋但觉四时青，武后临轩始得名。七襄织出天孙锦，百宝装成云母屏。游人先自西麓上，香山寺宇何清爽。红阑干倚碧嵯峨，表里山河犹运掌。召伯留侯思叔祠，三祠各占一峰奇。巍然鼎峙白云里，蜡屐未登齿折矣。东峰绝顶洞宾楼，楼在老君堂上头。陶公洞又居其下，烟霞亭是仙游者。仙人踪，造化工，看来都在此山中。不然万千松柏灵气钟，何以前山后山无一丛。
闭户
作者：徐大镛
朝代：清

闭户少人到，相依有影随。却愁惟醉好，多病与间宜。边迥秋来早，山高月上迟。一声长笛起，吹动故园思。
龙井
作者：徐天柱
朝代：清

幽竹一碧风篁岭，芙蓉叠叠静如影。危崖忽转天光开，凉风吹我入龙井。怪石牙错天梯钩，疑有老龙蟠林丘。树杪百泉流不断，老龙喷珠落天半。巫箫蛮管纷骈阗，共愿老龙醒不眠。肥？旱魃不敢出，仰见黑云四面遮青天。灵山万古为民福，污邪处处篝车祝。仙人炼丹几千年，丹成何济荒年谷。甘霖频岁沛郊坰，不须祷祀仗神灵。但使雨旸庆时若，老龙无灵同尺蠖。
龙井
作者：徐天柱
朝代：清
体裁：古风

幽竹一碧风篁岭，芙蓉叠叠静如影。危崖忽转天光开，凉风吹我入龙井。怪石牙错天梯钩，疑有老龙蟠林丘。树杪百泉流不断，老龙喷珠落天半。巫箫蛮管纷骈阗，共愿老龙醒不眠。肥�旱魃不敢出，仰见黑云四面遮青天。灵山万古为民福，污邪处处篝车祝。仙人炼丹几千年，丹成何济荒年谷。甘霖频岁沛郊坰，不须祷祀仗神灵。但使雨旸庆时若，老龙无灵同尺蠖。
石桥村访王书存玉斧兄弟
作者：徐天祥
朝代：清

细雨微飔沙路凉，伊人秋水宛中央。清溪带树围茅屋，野径披云到草堂。苔静每怜花自落，客来恰喜酒初尝。人间别有乌衣巷，风景依然太古乡。
游茶园山
作者：徐奭
朝代：清

危峰高矗立，俯瞰白云流。雾重晴疑雨，山寒夏亦秋。狖猿缘屋叫，魍魉逐人游。转忆逃秦日，萧萧木叶愁。
读汉武本纪
作者：徐奭
朝代：清

羽檄频年出凤台，边云漠漠战魂哀。可怜抛尽沙场骨，不换单于寸土来。
沈石田小景画卷为玉亭丈题
作者：徐如澍
朝代：清

几叠青峦几曲溪，参差竹屋晓烟齐。春光应忆江南好，树树流莺自在啼。
费改斋除铜仁邑下问方宜诗以代答
作者：徐如澍
朝代：清

问俗湖南似，劳形案牍删。江喧村市近，花放讼庭闲。试茗能消渴，煨薯说驻颜。树光相映发，人在翠微间。饭煮长腰米，盘堆赤甲蔬。年丰庖有肉，客至釜烹鱼。野店茅柴酒，人家种村书。循声容易致，民是葛天初。
费改斋除铜仁邑下问方宜诗以代答·其一
作者：徐如澍
朝代：清

问俗湖南似，劳形案牍删。江喧村市近，花放讼庭闲。试茗能消渴，煨薯说驻颜。树光相映发，人在翠微间。
费改斋除铜仁邑下问方宜诗以代答·其二
作者：徐如澍
朝代：清

饭煮长腰米，盘堆赤甲蔬。年丰庖有肉，客至釜烹鱼。野店茅柴酒，人家种村书。循声容易致，民是葛天初。
费改斋除铜仁邑下问方宜诗以代答·其二
作者：徐如澍
朝代：清
体裁：五言律诗

饭煮长腰米，盘堆赤甲蔬。年丰庖有肉，客至釜烹鱼。野店茅柴酒，人家种树书。循声容易致，民是葛天初。
秋夕泊舟汇泉寺有怀
作者：徐子威
朝代：清

云水夕漫漫，苍烟沈石坛。僧归孤棹晚，月下一钟寒。旧雨隔千里，秋琴成独弹。重来泊萧寺，落叶满湖干。
秋杪同张春江汪菊墅两太史李石泉司马张渔村孝廉登岱遇雨
作者：徐子威
朝代：清

飞来峰上倒清樽，回首苍茫海色昏。万壑杉松喧日观，九秋风雨撼天门。秦王玉牒何人见，杜老雄词我辈论。千里倏然开夕照，三山东望紫云屯。
秋霁游北园怀唐小浦
作者：徐子威
朝代：清

八月天气佳，野色淡复浓。散步秋雨后，石泉声淙淙。悠然望远道，隔林起夕钟。凉风送归雁，草际咽鸣蛩。湿烟流村落，斜阳远近春。苍苍水云外，秀绝两三峰。晚眺思公子，沿堤采芙蓉。
访赵小沧
作者：徐子威
朝代：清

湖干秋雨歇，湖上秋山碧。为访素心人，苔痕染双屐。
史梦兰继室田太夫人九十大寿
作者：徐子实
朝代：清
体裁：联

葭管阳回，瑶池春永；萱庭庆集，海屋筹添。
九曲亭联
作者：徐子星
朝代：清
体裁：联

身世总虚浮，酾酒临江，笑孙郎宫名避暑，霸业而今安在；江山真面目，登高作赋，独东坡亭称九曲，风流千古犹存。
冬晚同子固饮酒
作者：徐子苓
朝代：清

岁晏人事艰，百货日翔贵。今宵一斗春，君向谁家贳。城中十日雪，流民冻俱毙。即此觞豆微，了却数口费。粤南早疮痍，江东又烽燧。假君席前箸，请君画大计。勿谓食肉鄙，建竖本不易。油镫冻虚壁，朔风吼平地。已矣复何言，浩歌径成醉。
庐阳夜捷行赠江使君达川
作者：徐子苓
朝代：清

庐阳夜捷烈炬红，露布连奏甘泉宫。使君兵声冠诸将，轻裘缓带殊雍容。记昔曾在围城中，挟策两谒中丞公。中丞英伟人中龙，使君眉宇春融融。指麾绰有中丞风。牙旗深处展高宴，橙香蚁绿霜螯健。野人喜极悲倒来，晓柝深杯泪如霰。君不见，荒城荡荡迹如扫，纵横瓦砾居民少，髑髅满地生青草。君不见，壶浆士女泣垂面，爱说中丞旧时战。张巡死去贺兰生，痛杀潜山庙中奠。骠骑连宵拜新命，汉廷不惜通侯印。使君爱逐赤松游，脊令原畔牵归兴。为君高歌歌断绝，悲笳吹落林间月。
早春
作者：徐子苓
朝代：清

早春残雪在，春意静中知。鸟路红将辟，鱼床绿渐滋。摊书欣日暖，枕石爱云迟。吟罢攀庭树，因之感别离。
画松歌送吴引之还巢湖
作者：徐子苓
朝代：清

江北久无画松手，作者昔数留晋江。盛名早时动海外，晚年流落偏佯狂。日抱长松换米吃，枯根败鬣愁荒唐。余技兼能写风雨，到今尺素垂琳琅。昨见宋家两株树，张在芦帘最深处。一树拔地生狻猊，一树盘攫蛟龙垂。波涛飒沓凉风飔，使我坐久看移时。晋江画松得松骨，此笔韵远将过之。庐阳城中一尺雪，昨夜吴生几冻杀。扁舟补被意熊雄，归帆笑指巢湖东。便好相从理钓篷，四顶山前枫叶红。
病中送王紫垣之徐州戎幕余亦反东山田舍
作者：徐子苓
朝代：清

病久忘春尽，莺啼花乱飞。夹淮新战垒，送老旧蓑衣。西楚徵兵疾，东林访旧稀。昨宵筵上月，两地共晴辉。
盱山试玻璃泉赠韩俊民
作者：徐子苓
朝代：清

金鳌百尺势峥嵘，云影泉光结伴行。我似云飞无定所，君如泉水在山清。依人转觉他乡好，怀古谁知逝者情。后之视今今视昔，不妨高处共题名。
罗汉寺寻黄山人索画不值因憩亡友啸公精舍怆然有作留简山人
作者：徐子苓
朝代：清

月转禅扉老树斜，石幢檐卜影交加。一龛西竺高贤像，数笔南唐院本花。凄切谁有鸣夜笛，苍茫只履隔天涯。悬知白发逃禅客，醉倒城东卖酒家。
除夕前一日醉起呈江使君时使君以岁晏享士虚其左西向以荐中丞之灵既毕奠使君揖余就宾位曰君先兄故人状相若齿相埒也见君如见吾先兄矣余之识中丞以陈池州池州之死久而未明而其弟毕凡千里来寻兄骨又久而未至俛仰悲怀轰饮极醉不觉失声哭率成二首呈使君兼留迟毕凡
作者：徐子苓
朝代：清

虎帐森严忝上宾，座中灵爽动星辰。无端恸哭干戎禁，多愧将军恕酒人。信国千秋青史在，荆卿四座白衣新。醉时错认西台路，朱鸟歌终倍怆神。老向风尘赋八哀，池州儒雅济时才。并时巡远宜同传，入洛机云久未来。数载兵戈知己尽，百年怀抱对君开。天涯明夕同除夕，好挽长河注酒杯。
除夕前一日醉起呈江使君时使君以岁晏享士虚其左西向以荐中丞之灵既毕奠使君揖余就宾位曰君先兄故人状相若齿相埒也见君如见吾先兄矣余之识中丞以陈池州池州之死久而未明而其弟毕凡千里来寻兄骨又久而未至俛仰悲怀轰饮极醉不觉失声哭率成二首呈使君兼留迟毕凡·其一
作者：徐子苓
朝代：清
体裁：七言律诗

虎帐森严忝上宾，座中灵爽动星辰。无端恸哭干戎禁，多愧将军恕酒人。信国千秋青史在，荆卿四座白衣新。醉时错认西台路，朱鸟歌终倍怆神。
除夕前一日醉起呈江使君时使君以岁晏享士虚其左西向以荐中丞之灵既毕奠使君揖余就宾位曰君先兄故人状相若齿相埒也见君如见吾先兄矣余之识中丞以陈池州池州之死久而未明而其弟毕凡千里来寻兄骨又久而未至俛仰悲怀轰饮极醉不觉失声哭率成二首呈使君兼留迟毕凡·其二
作者：徐子苓
朝代：清

老向风尘赋八哀，池州儒雅济时才。并时巡远宜同传，入洛机云久未来。数载兵戈知己尽，百年怀抱对君开。天涯明夕同除夕，好挽长河注酒杯。
寿王一如先生七十，即次其自寿诗韵
作者：徐存性
朝代：清

占尽蓉城桃李春，妙施化雨总精神。簪缨久却名心淡，芋粟兼尝野味新。绛帐书声清澈耳，菊篱花影淡扶身。何须铎振管衙远，席上儒珍即道伸。
东夷
作者：徐孚远
朝代：清
体裁：五言律诗

东夷仍小丑，南仲已专征。部落哀刘石，崩奔怯楚荆。况闻蒙面众，皆有反戈情。一举清江汉，河难靖九京。
东宁咏
作者：徐孚远
朝代：清
体裁：七言律诗

自从飘泊臻兹岛，历数飞蓬十八年。函谷谁占藏史气，汉家空叹子卿贤。土民衣服真如古，荒屿星河又一天。荷锄带笠安愚分，草木馀生任所便。
东行阻风
作者：徐孚远
朝代：清
体裁：七言律诗

拟将衰鬓寄东濛，频月东风不得东。身世何堪常作客，飘摇难禁屡书空。携儿兼载黄牛妪，农作应追皂帽翁。稍待波平阳月后，一舫须放碧流中。
书怀
作者：徐孚远
朝代：清
体裁：七言律诗

昔日衣冠今渺茫，岛居一纪又搴裳。移家不惜乡千里，种秫何嫌水一方。地理未经神禹画，医书应简华佗囊。馀年从此游天外，知是刘郎是阮郎。
北马
作者：徐孚远
朝代：清
体裁：五言律诗

北马千群至，兹丘仍寂然。晋师今不出，汉过古无先。闻有交绥约，何时多垒平。红旗空自播，未许斸龙泉。
南望
作者：徐孚远
朝代：清
体裁：五言律诗

寂寞栖荒岛，依依望斗杓。群公犹百粤，法乘已三苗。虚伫金台彦，何时玉烛调。殷忧开圣主，会见奏云韶。
即事
作者：徐孚远
朝代：清
体裁：五言律诗

李牧真飞将，犹闻守赵边。此时常笑怯，破敌乃称贤。何假当三至，应思入九渊。奇勋成脱兔，羁客且高眠。
寿陈复甫参军
作者：徐孚远
朝代：清
体裁：五言排律

世事方屯艰，经营赖上材。小心参帷幄，大力运昭回。入座香风满，怀人梁月催。笑言通梦寐，杯斝屡追陪。徐孺沈忧久，元龙爽气开。旅途虽偃蹇，高义感风雷。频有西园赏，无虞江夏灾。欣逢瑶海使，新自日边来。正值龙山会，兼陈戏马台。可令南极老，黄发倚邹枚。
将耕东方感念维斗卧子怆然有作
作者：徐孚远
朝代：清
体裁：七言律诗

荷锄东海复何言，回首亲交总泪痕。曩岁英华联研席，两君名姓各飞翻。何人为乞王琳首，自古难招屈子魂。独立苍茫无限恨，岫云归尽掩柴门。
怀章东生
作者：徐孚远
朝代：清
体裁：七言绝句

愁云淡淡水瀜瀜，拟挂征帆到海东。乡梦迷离春树杳，天涯一别几时逢。
怀雪嵩
作者：徐孚远
朝代：清

海外之海迁人稀，家人散尽独居夷。估客叠来怀抱恶，小楼坐去岁华驰。夙昔嗟君心胆壮，鹰驱鸷击不相让。太分清浊保身疏，惠恕谴死仲翔放。
怀雪嵩·其一
作者：徐孚远
朝代：清
体裁：七言绝句

海外之海迁人稀，家人散尽独居夷。估客叠来怀抱恶，小楼坐去岁华驰。
怀雪嵩·其二
作者：徐孚远
朝代：清
体裁：七言绝句

夙昔嗟君心胆壮，鹰驱鸷击不相让。太分清浊保身疏，惠恕谴死仲翔放。
拟李陵录别诗二首·其一
作者：徐孚远
朝代：清
体裁：古风

微云何澹澹，星汉灿以明。携手步广除，泪下如散霙。征马临岐路，徒御多抗旌。方当万里别，能不叙平生。与子同一体，盘石纫芳蘅。芳蘅自有时，盘石徒纵横。一朝两决绝，何能复合并。愿托子怀袖，因风驰我情。
拟李陵录别诗二首·其二
作者：徐孚远
朝代：清
体裁：古风

皎皎蓝田玉，镂作玦与环。揽环与子佩，取玦结以鞶。子环信缜栗，我玦鲜垢瘢。谁知一物微，决绝义自天。归云入勾注，密雪掩阴山。握手临路岐，涕泗共汍澜。鴥彼南翥鸟，奋飞何由还。
挽张宫傅
作者：徐孚远
朝代：清

高秋风雨落荒城，伏枕遥传天柱倾。报汉未能邀匹雁，系胡空自有长缨。七年大节凌霄上，千载英灵俟海平。闻道阖门皆殉难，恰如归去赴蓬瀛。一棹苍烟北海滩，年来何意更弹冠。名从黄阁真无事，心在青云岂自安。帝子再开新霸府，诸侯皆擅旧登坛。不须更向君平卜，欲去应嗟道路难。昔日投竿避地来，缘公数启到金台。郊居成赋先相示，赌墅行游屡许陪。每挹新型知雅量，常徵古事见清裁。一从门馆飘零后，欲放招辞愧不材。
挽张宫傅·其一
作者：徐孚远
朝代：清
体裁：七言律诗

高秋风雨落荒城，伏枕遥传天柱倾。报汉未能邀匹雁，系胡空自有长缨。七年大节凌霄上，千载英灵俟海平。闻道阖门皆殉难，恰如归去赴蓬瀛。
挽张宫傅·其三
作者：徐孚远
朝代：清
体裁：七言律诗

昔日投竿避地来，缘公数启到金台。郊居成赋先相示，赌墅行游屡许陪。每挹新型知雅量，常徵古事见清裁。一从门馆飘零后，欲放招辞愧不材。
挽张宫傅·其二
作者：徐孚远
朝代：清
体裁：七言律诗

一棹苍烟北海滩，年来何意更弹冠。名从黄阁真无事，心在青云岂自安。帝子再开新霸府，诸侯皆擅旧登坛。不须更向君平卜，欲去应嗟道路难。
春望
作者：徐孚远
朝代：清
体裁：七言绝句

春光一去不重来，日日登山望九垓。岸虎水龙俱寂寞，高皇弓剑几时回。
春柳
作者：徐孚远
朝代：清
体裁：七言绝句

閒吟泽畔弄春晖，不见牵丝作絮飞。可是闽南真绝地，应无攀折送人归。
晓入京口
作者：徐孚远
朝代：清
体裁：五言律诗

猎猎风稍劲，惊流伏枕闻。晨钟下岩际，戍鼓列江濆。已辨南城树，新添北府军。乱离知未定，淹泊对孤云。
桃花
作者：徐孚远
朝代：清
体裁：七言绝句

海山春色等閒来，朵朵还如人面开。千载避秦真此地，问君何必武陵回。
海居
作者：徐孚远
朝代：清
体裁：七言绝句

三山渺渺水溅溅，日月衣冠又一天。不是六鳌相拄得，便流西极已多年。
简朱子若甥
作者：徐孚远
朝代：清
体裁：七言绝句

乌衣门巷旧勾留，不过东斋两度秋。准拟天星湖水发，藉袈桥下稳停舟。
送张宫保北伐
作者：徐孚远
朝代：清
体裁：五言排律

上宰挥金钺，还兵树赤旗。留闽纾胜略，入越会雄师。制阵龙蛇绕，应天雷雨垂。一戎扶日月，群帅奉盘匜。冒顿残方甚，淳维种欲衰。周时今大至，汉祚不中夷。赐剑深鸣跃，星精候指麾。两都须奠鼎，十乱待非罴。烟阁图形伟，殷廷作楫迟。独伤留滞客，落魄未能随。
钓鱼歌寿王先生
作者：徐孚远
朝代：清
体裁：古风

王夫子，买舟钓鱼沧波里。水底珊瑚渐长成，山头白雪常如齿。一年垂钓又一年，隔绝尘埃心则喜。偶然钓得磻溪璜，再钓乃是陵阳鲤。放鱼归去养头角，待我济河呼苍兕。功成他日来相迎，指点三山千万里。
锄菜
作者：徐孚远
朝代：清
体裁：古风

久居此岛何为乎，恶溪之恶愚公愚。半亩稻田不可治，畦中种菜三百株。晨夕桔槔那得濡。沾块之雨昨宵下，叶里抽茎生意殊。烹菜沽酒卿自慰，西邻我友亦可呼。只今十载在泥涂，南云杳杳天路逋，我欲往从乏騊駼。
闻有
作者：徐孚远
朝代：清
体裁：五言律诗

闻有穹炉使，方当来问津。衣冠他日异，名号一时新。伍员虽仇楚，王琳还入陈。不知高岭上，锡冢为何人。
陪宁靖集王愧两斋中
作者：徐孚远
朝代：清
体裁：七言律诗

轩车夕过喜王孙，呼取黄衫共酒尊。入钓新鱼堪一饱，小斋明烛好深论。龙无云雨神何恃，剑落渊潭气自存。饮罢不须愁倒极，还期珍重在中原。
陪饮赋怀
作者：徐孚远
朝代：清
体裁：七言律诗

问余东向亦何为，屡与王侯泛酒卮。夙昔襟期空自许，于今行迹有谁知。年衰难入驱羊梦，衣敝常多扪虱时。明岁土膏应早发，好随陶亮共扶犁。
古意
作者：徐安吉
朝代：清

柳色欲轻黄，朱楼人自伤。愁来无洛浦，梦去有高唐。宝镜空悬架，榴裙验取箱。谁书桐叶字，坟草变鸳鸯。
山中咏
作者：徐安吉
朝代：清

老枫俯大溪，数枝浮水面。清风与之俱，吹落秋红片。落日危孤峰，柴门雀喧转。短草动夕阳，寒塘石清浅。
春词
作者：徐安吉
朝代：清

西楼残月子规情，几树梨花照水横。自抱琵琶廊下坐，含愁拨得两三声。
杂诗
作者：徐安吉
朝代：清

浮生宁有涯，性灵不可夭。适自理晨妆，遥见东方晓。初风半吹竹，寂寂闻啼鸟。地僻我亦閒，日对南山小。
夜饮示家人
作者：徐宗亮
朝代：清

闭门无事坐成晚，正是冬深欲雪天。乐趣恒妨儿辈觉，酒怀时愧古人贤。纸窗镫火团圞夜，茅屋松杉八九椽。往事凄凉堪忆否，寒江短景望归船。
晚过山寺看芍药
作者：徐宗亮
朝代：清

丈室花光照暮天，色香空尽转生妍。青山何处容吾隐，看到残春又一年。
洪山吊罗罗山布政兼感李迪庵旧帅
作者：徐宗亮
朝代：清

洪山一握征南节，并世孤忠叹百身。淮蔡专征谁继志，山河凭吊各伤神。多材自古传三楚，儒将当时更几人。寂寞路旁祠庙在，尚闻风雨泣遗民。
赠赵新斋秀才
作者：徐宗亮
朝代：清

年少方多病，亲衰更患贫。长途怜作客，生计苦依人。有鹤形同瘦，如龙性未驯。相逢悲握手，添与泪痕新。
黄鹤楼望雨
作者：徐宗亮
朝代：清

黄鹤楼头鹤不归，隔江云气挟山飞。盘空急雨垂天下，入望长帆到岸稀。水鸟带烟投别树，风豚吹浪撼危矶。道人移榻西窗近，爱听江声接卧帏。
咏地瓜
作者：徐宗勉
朝代：清

藷蓣登场共有年，栗薪无用架中田。何曾守护劳王父，犹忆耘锄仰昔贤。交错禾麻皆唪唪，栽培根柢乃绵绵。剥菹绝胜烹瓠叶，应补农书第一篇。何堪薪桂米如珠，疐龁还留菜色无。篝满争如收黍稷，藤抽果尔敏蒲庐。翻匙雪共齑成粉，切玉香同笋入厨。风雨调和疆场辟，苍生长饱海东隅。
咏地瓜·其一
作者：徐宗勉
朝代：清

藷蓣登场共有年，栗薪无用架中田。何曾守护劳王父，犹忆耘锄仰昔贤。交错禾麻皆唪唪，栽培根柢乃绵绵。剥菹绝胜烹瓠叶，应补农书第一篇。
咏地瓜·其二
作者：徐宗勉
朝代：清

何堪薪桂米如珠，疐龁还留菜色无。篝满争如收黍稷，藤抽果尔敏蒲庐。翻匙雪共齑成粉，切玉香同笋入厨。风雨调和疆场辟，苍生长饱海东隅。
任城县署联
作者：徐宗干
朝代：清
体裁：联

老吏何能，有讼不如无讼好；小民易化，善人终比恶人多。
关帝庙联
作者：徐宗干
朝代：清
体裁：联

乡人到处皆祠祝；先帝当年此宦游。
华州道中望华山口号
作者：徐宗干
朝代：清

燕赵齐鲁山之东，自东而西中州中。五岳已览恒岱嵩，勃勃云气生吾胸。中原山尽入陇蜀，一年两走华山麓。但见万马脊竦波涛奔，跨鸾骑凤朝天门。缥缈玉女满头雪，欲洗不洗空留盆。饱看山色日百里，三日仍在山之根。瓜皮皴皱斧劈谁，画工仙人五指落。太空隐隐唐槐汉柏周秦松，夜碧时或闻清钟。安得两腋生翅飞上去，一旦三周天外之三峰，手搴脚踏千朵万朵青芙蓉。
室联
作者：徐宗干
朝代：清
体裁：联

一半黑时犹有骨；十分红处便成灰。
武城县署厅事联
作者：徐宗干
朝代：清
体裁：联

惟贫病相兼，乃称寒士；并钱漕不取，才算清官。
江南会馆联
作者：徐宗干
朝代：清
体裁：联

表海溯雄风，今乐何如古乐；明湖联旧雨，济南胜似江南。
泰山关庙旁厅联
作者：徐宗干
朝代：清
体裁：联

日出时，月上初，雨后雪中，得无限好诗好酒；书数卷，棋半局，炉香琴韵，到此间成佛成仙。
泰山孔子崖联
作者：徐宗干
朝代：清
体裁：联

仰之弥高，钻之弥坚，可以语上也；出乎其类，拔乎其萃，宜若登天然。
燕园小憩寄赠泰安诸同人
作者：徐宗干
朝代：清

顿与名山远，还同木石居。横琴无待月，垂钓不求鱼。园小偏宜水，官贫尚有书。几竿修竹影，独坐爱扶疏。偶然离束缚，终未脱嚣尘。红蓼思乡国，青松见故人。山空千佛古，池暖四时春。寄语同舟侣，长途又问津。
燕园小憩寄赠泰安诸同人·其一
作者：徐宗干
朝代：清

顿与名山远，还同木石居。横琴无待月，垂钓不求鱼。园小偏宜水，官贫尚有书。几竿修竹影，独坐爱扶疏。
燕园小憩寄赠泰安诸同人·其二
作者：徐宗干
朝代：清

偶然离束缚，终未脱嚣尘。红蓼思乡国，青松见故人。山空千佛古，池暖四时春。寄语同舟侣，长途又问津。
石莱道中
作者：徐宗干
朝代：清

万山簇立峰头直，十人肩舆行不得。悬崖倒盘出自穴，阴云湿衣马喷血。怪石千丈虎狼窟，飞瀑挂空碎明月。涉水无舟奴赤脚，巨鱼逆流纵大壑。人迹不到行且却，十里百里无村落。深夜冥冥走空谷，幽邃得无奸宄伏。瞥见镫火数椽屋，门户不闭种松菊。今年山田秋大熟，不知盗贼知耕读。
秋声八咏用杜公部秋兴八首韵
作者：徐宗干
朝代：清

一望淮南路逦迤，梧桐秋色老山陂。疏阴滴雨悬珠颗，碎影敲风埽翠枝。客梦不如琴梦稳，雁声遥带漏声移。石栏閒坐诗成未，仙露今宵笔底垂。
秋声八咏用杜公部秋兴八首韵
作者：徐宗干
朝代：清

万里萧条日影斜，天涯怅望感霜华。边城上月惊秋雁，戍客思乡忆海槎。未断玉门新柳笛，迸传紫塞短芦笳。西风起处声声急，一夜征人泪眼花。
秋声八咏用杜公部秋兴八首韵
作者：徐宗干
朝代：清

峰峦一抹衬秋晖，古木萧疏露翠微。猿抱悬崖千丈啸，鸦栖落叶半天飞。梵音泉石心思彻，诗境匡庐面目违。绝顶百围吟远籁，尚留红树带霜肥。
秋声八咏用杜公部秋兴八首韵
作者：徐宗干
朝代：清

悠然送别楚江头，沙鸟咿哇水国秋。伴侣相依芦荻稳，呼鸣不为稻梁愁。畅游此际应添鹤，閒悟生涯寄一鸥。为有高人同狎处，围栏凭眺忆扬州。
秋声八咏用杜公部秋兴八首韵
作者：徐宗干
朝代：清

旅人江上罢弹棋，高枕潮声动客悲。怒若蒸雷鸣鼓起，快如奔马下坡时。长堤日暗飞沙猛，孤艇人忙系缆迟。看到广陵留胜迹，年年八月触秋思。
秋声八咏用杜公部秋兴八首韵
作者：徐宗干
朝代：清

昨夜凉飙动远林，捣衣窗外气森森。临风净拭添泉水，对月低舂隔树阴。千里征人能入耳，三秋少妇早关心。虫鸣四壁浑如语，刀尺装绵付藁砧。
秋声八咏用杜公部秋兴八首韵
作者：徐宗干
朝代：清

荷沼无烦灌溉功，莲残叶尚满池中。清思徐引如听雨，小柄轻摇不待风。翠盖几经秋露白，水亭一角夕阳红。陂塘潋滟鸥凫静，柔舻声声隐钓翁。
秋声八咏用杜公部秋兴八首韵
作者：徐宗干
朝代：清

蝉鸣黄叶半空山，写尽秋声入树间。月落疏桐深院静，烟迷垂柳小园关。幽怀触起移琴操，客梦惊残感鬓颜。羡尔居高声及远，煎茶清忆凤池班。
舆中口占
作者：徐宗干
朝代：清

远山皆为云，近山只见石。山前石头青，山后云头白。叠絮堆奇峰，飞练挂空壁。时来襟袖间，相去不盈尺。罡风忽吹去，山天同一碧。
赠左宗棠联
作者：徐宗干
朝代：清
体裁：联

兵食兼谋，万家生佛；东南半壁，一柱擎天。
赠邓廷楠联
作者：徐宗干
朝代：清
体裁：联

翰林雅望朝端重；方伯清风海内稀。
钟声摇暮天
作者：徐宗干
朝代：清

不辨钟何处，声声欲暮天。舂容萧寺里，摇曳夕阳边。残响盘空际，馀音绕树巅。樵风穿古径，渔火动江船。催上城头月，撞开橹背烟。黄昏无限意，千里客心悬。
雁来红·其一
作者：徐宗干
朝代：清

一幅红罗孰剪裁，高斋初见雁飞来。不分老少当阶种，直把珊瑚绕屋栽。有信恰随秋影到，无花也向夕阳开。惊寒莫谓江南早，依旧春风锦绣堆。
集字联
作者：徐宗干
朝代：清
体裁：联

积德承先，子臣弟友；虚心稽古，礼乐文章。
集字联
作者：徐宗干
朝代：清
体裁：联

载锡之光，百禄是荷；则笃其庆，万福攸同。
鸡冠花
作者：徐宗干
朝代：清

斜斜整整遍幽蹊，一色名花肖木鸡。移向竹篱钻土早，种来茅店傍墙低。风摇四面秋还舞，露饱三更晓不啼。红紫缤纷争斗艳，日之夕矣小楼西。斗草曾看疑雀弁，莳花有谱种鸡冠。叶零夜雨潇潇湿，顶向秋阳片片丹。碎锦丛中如聚鹬，群芳队里讶栖鸾。谈元窗外虽无语，绛帻依然报晓寒。
鸡冠花·其一
作者：徐宗干
朝代：清

斜斜整整遍幽蹊，一色名花肖木鸡。移向竹篱钻土早，种来茅店傍墙低。风摇四面秋还舞，露饱三更晓不啼。红紫缤纷争斗艳，日之夕矣小楼西。
鸡冠花·其二
作者：徐宗干
朝代：清

斗草曾看疑雀弁，莳花有谱种鸡冠。叶零夜雨潇潇湿，顶向秋阳片片丹。碎锦丛中如聚鹬，群芳队里讶栖鸾。谈元窗外虽无语，绛帻依然报晓寒。
台城路·秋云
作者：徐宗襄
朝代：清

秋来不改飞扬性，天街任伊舒卷。酿雾疑烟，烘霞作绮，倏忽阴晴千变。排空势远。恁偏与西风，惯商寒煖。薄不胜情，笑人何事易生怨。应怜碧霄冷淡，纤痕微抹处，时渡河汉。隐约鱼鳞，参差雁阵，都向闲中渲染。凉宵月满。看影里山河，叠愁深浅。塞北江南，寄相思几点。
高阳台·絮影
作者：徐宗襄
朝代：清

风弄纤魂，烟描弱态，凭伊幻出春心。吹去萍踪，谁怜门巷愔愔。迷离青眼频回顾，隔微尘，和梦难寻。蓦沾衣，恍认啼痕，暗拭罗襟。虚空谁写缠绵意，看斜阳澹澹，明月深深。镜里愁窥，应添绣阁香吟。柔情不逐流波化，倩游丝、绾上花阴。误归来，紫燕轻衔，翠箔虚浸。
中秋遣兴寄友二首
作者：徐宗达
朝代：清

满江风雨搅清秋，竟夕焚膏赋旧游。近日行藏输宋鹢，平生心胆似吴牛。君能怜我还应泣，壮不如人只合休。且复一樽开口笑，醉中大可葬新愁。豪气而今觉渐消，江东枉说阿龙超。弄丸谁是市南手，谐俗还羞楚国腰。八月涛声醒愕梦，三更雨脚动吟瓢。海天大有悲歌地，莫谩随人破寂寥。
中秋遣兴寄友二首·其一
作者：徐宗达
朝代：清

满江风雨搅清秋，竟夕焚膏赋旧游。近日行藏输宋鹢，平生心胆似吴牛。君能怜我还应泣，壮不如人只合休。且复一樽开口笑，醉中大可葬新愁。
中秋遣兴寄友二首·其二
作者：徐宗达
朝代：清

豪气而今觉渐消，江东枉说阿龙超。弄丸谁是市南手，谐俗还羞楚国腰。八月涛声醒愕梦，三更雨脚动吟瓢。海天大有悲歌地，莫谩随人破寂寥。
书怀
作者：徐宗达
朝代：清

性拙谋为劣，才疏问学低。不争名与利，烟水钓东溪。
咏梅寄从侄芸阁
作者：徐宗达
朝代：清

百卉全无信，南枝已渐舒。孤山长作伴，敬点胜其馀。草阁朝拈咏，蓬窗夜读书。乾坤清气满，今古俗缘除。泛月番仍歛，临风醋欲储。调羹应有日，谁谓不宜诸。
夏运远年届五十续赘许氏诗以调之
作者：徐宗达
朝代：清

鳏居设帐己成翁，坦腹东床笑马融。白雪满头誇句老，青云失路叹途穷。愁听孤馆檐前雨，喜沐三春槛外风。尚有旧时眉笔在，定随京兆作英雄。
客中元宵闻里中灯剧颇盛漫书
作者：徐宗达
朝代：清

闻道元宵节，灯围火树红。艳歌延落月，妙舞倚春风。绣陌遗金钿，花街系玉骢。繁华真可羡，怜我寂寥中。
客舍迎龙庵喜曹先生过访
作者：徐宗达
朝代：清

长夏香台里，客愁何处消。青钱荷叶嫩，黄口燕雏娇。煮茗嘉宾至，敲诗好句饶。弗嫌山寺僻，同榻到明朝。
春游
作者：徐宗达
朝代：清

吟到芳春句便工，云阴一片接遥穹。水光淡荡微风后，山色空濛细雨中。柳外莺声萦嫩碧，花间蝶影恋新红。眼前生意俱堪写，幽赏何人寄兴同。
次和伯龙偕李德容周希曾等香山看红叶过渡船庵之作
作者：徐宗达
朝代：清

乘兴出同车，丹枫一望赊。色逾春仲卉，光夺旭初霞。何处钟声暮，相过犬吠哗。高吟共仙梵，错落坠天花。
江行
作者：徐宗达
朝代：清

朔气江河早，风波冷敝裘。况兼微雨里，何事却同舟。水势中流险，潮声两岸愁。阵高征路雁，群泛戏涛鸥。愧我无长策，输君得自由。蒲帆幸无恙，踯躅过沙洲。
白雁
作者：徐宗达
朝代：清

塞外寒应早，方秋带雪行。萦云不见影，唳月但闻声。浅水芦花淡，斜阳沙岸清。飞来浑不定，掩映最关情。
秋晚野望
作者：徐宗达
朝代：清

霁色媚野景，秋气清以肃。小池泛菱叶，茆檐覆疏菊。遥山一点青，涓净若新沐。农家刈稻黍，场圃方事筑。夕阳下柴门，牧人带归犊。淡烟何霏微，溟溟起水澳。日暮急清砧，客游感孤独。
过刘墩留宿即席赠内兄兼寄赵甥恒
作者：徐宗达
朝代：清

过访蒙留宿，儿童亦有情。敲针钓双鲤，欲我醉三更。世事多翻覆，君才尚纵横。课孙谁作传，饱学一儒生。
送荆溪蒋素亭先生
作者：徐宗达
朝代：清

落落荆南士，文章海内惊。郑门桃李茂，谢砌蕙兰生。应试来江邑，归舟过郡城。囊空无酒饯，四韵表微情。
送韩大经
作者：徐宗达
朝代：清

三载吟新什，一朝归故乡。无钱沽酒饯，有句倩书将。裘马迎春色，琴书背夕阳。北园梅信早，雪里看花香。
逢牛步蟾
作者：徐宗达
朝代：清

虹桥话别几经春，今日重逢在路尘。我已病贫君已老，相看不觉泪沾巾。
挽张之洞联
作者：徐定超
朝代：清
体裁：联

扬历中外四十年，可以寄命托孤，君子人也；保障东南数千里，居然泰山磐石，兆民赖之。
赠妓墨兰联
作者：徐定超
朝代：清
体裁：联

书被催成，数行淡墨；人都服媚，一室幽兰。
赠妓小真联
作者：徐定超
朝代：清
体裁：联

呼取小名金不换；解将真意玉连环。
赠妓月仙联
作者：徐定超
朝代：清
体裁：联

此地有二分明月；偶来作半日神仙。
赠妓月娇联
作者：徐定超
朝代：清
体裁：联

忆汉月皎皎，只有归时好；念奴娇翩翩，那管梦儿颠。
赠妓月梅联
作者：徐定超
朝代：清
体裁：联

不知月色为谁好；要与梅花作伴来。
赠妓月红联
作者：徐定超
朝代：清
体裁：联

清风明月本无价；万紫千红总是春。
赠妓桂喜联
作者：徐定超
朝代：清
体裁：联

桂堂东畔；喜子今朝。
赠妓梅云联
作者：徐定超
朝代：清
体裁：联

已尝梅子留酸味；犹是云英未嫁身。
赠妓红英联
作者：徐定超
朝代：清
体裁：联

愿得化为红绶带；何以报之英琼瑶。
赠妓金玉联
作者：徐定超
朝代：清
体裁：联

微闻香泽金诃子；先到春风玉镜台。
赠妓雪宝联
作者：徐定超
朝代：清
体裁：联

雪我三生冤孽；宝卿一寸情肠。
哨鹿行
作者：徐宝善
朝代：清

阴风夜吹关月黑，夔魈野窜麇狐逸。空山无人夜气森，丛薄呦呦鹿声出。以人㘥鹿蒙鹿皮，淘河作管簧膜吹。一尘呼群百麚集，哨声初停羽声急。摧毛裂角迸血红，深林三日闻腥风。木兰秋狝典礼崇，翠旓云罕张军容。斯门爪士止齐肃，旃裘毳幕屏藩雄。合围杀气回落日，手搏赤豹拖元熊。此岂吾皇乐游畋，世治要不忘兵戎。银盘赐出拜异数，士卒凫灌皆雍雍。即今遗孽方陆梁，柯坪已报歼温禺。磐槁布露亦何有，笑尔隍鹿徒梦梦。
哨鹿行
作者：徐宝善
朝代：清
体裁：古风

阴风夜吹关月黑，夔魈野窜麇狐逸。空山无人夜气森，丛薄呦呦鹿声出。以人囮鹿蒙鹿皮，淘河作管簧膜吹。一尘呼群百麚集，哨声初停羽声急。摧毛裂角迸血红，深林三日闻腥风。木兰秋狝典礼崇，翠旓云罕张军容。斯门爪士止齐肃，旃裘毳幕屏藩雄。合围杀气回落日，手搏赤豹拖元熊。此岂吾皇乐游畋，世治要不忘兵戎。银盘赐出拜异数，士卒凫灌皆雍雍。即今遗孽方陆梁，柯坪已报歼温禺。磐槁布露亦何有，笑尔隍鹿徒梦梦。
独有
作者：徐宝善
朝代：清

独有儒生拙，端居抱百忧。诗分余日补，病泥古方求。四海几青眠，三公谁黑头。东南民力尽，江水极天流。
独有
作者：徐宝善
朝代：清
体裁：五言律诗

独有儒生拙，端居抱百忧。诗分余日补，病泥古方求。四海几青眼，三公谁黑头。东南民力尽，江水极天流。
相见篇和黄树斋鸿胪
作者：徐宝善
朝代：清

相知不相见，见面当见心。两意隔山岳，同气乖商参。禹迹画芒芒，尺步邈秦越。谁将忧乐意，四海视一室。相见不相知，不如弃路隅。休戚岂弗顾，貌诺心转渝。相见尚复尔，不见将何如。
辟疆古园歌
作者：徐宝善
朝代：清

长康家贫无一椽，十载藏身万人海。袖中示我新画本，中有先人敝庐在。九龙峰高翠入云，名园草木酣青春。参军爱客主坛坫，二泉觞咏如龙津。拥书不殊南面王，洗耳甘作繇东邻。眼看铜驼卧荆棘，小园兰成空怆神。百年劫火红羊换，竹瘦杉枯碝甃断。遗老犹传颜阖家，行人谁识陈陶观。吾家遂园傍玉峰，禊饱远续兰亭踪。主斯会者尚书公，鸿胪作图写貌工。图中一一须眉雄。吁嗟乎！卫公平泉成白地，世阀空绳隤敱裔。尚闻铅泪泻金仙，何况区区故侯第。读君《甘州曲》，令我心烦忧。名山君自垂千秋，鱼袋绯衣安用求，百不及君一事优。鸱夷傥逐五湖去，我已松门营菟裘。
酬汤海秋仪部
作者：徐宝善
朝代：清

我昔宫亭厄于水，赤脚夜踏鼋鼍宫。君昨长安危于火，白昼吼空飞赤龙。我时与君不相识，猿鹤幻化随沙虫。君不死于火，我不死于水，玦环櫑具如隽生，世上谁为■公子。黄金台倾易水枯，燕市落落亡屠沽。狂歌逢君忽青眼，诵声金石出户枢。纵横上下商述造，但贡直戆忘阿谀。平生奇险各举似，疣赘翻笑吾生愚。脱我昔年从阳侯，扬舲北渚骖赤虬。首乞玉皇诏，永奠黄河流。忍使金钱百万縻帑藏，岁岁溷杂泥沙投。君若化祝融，定觉曶爽开群蒙。九幽日月万古照不到，悬以两目代烛龙。天公嗔汝太多事，罚令不死使以文字镌心胸。君官仪曹冰雪冷，啖咽鲑菜甘奇穷。我官词垣乏仙骨，笺注《尔雅》成书佣。我矢歌，君酌斗，人寿百年世何有？御龙豕韦奚足夸，志士古来期不朽。
赠曹振镛联
作者：徐宝森
朝代：清
体裁：联

再世宫衔，太保少保；两朝宸眷，司徒司空。
游梁诗
作者：徐宾
朝代：清

雄都形胜古梁州，匹马冲寒访上游。地控燕秦开阃域，天分南北锁咽喉。平铺白草千原旷，忽折黄河一线流。试上高台还极目，城边睥睨夕阳秋。
海昌陈氏四砚歌
作者：徐寅
朝代：清
体裁：古风

何者制砚称最佳，独数端溪老坑石。拙閒堂中惯收藏，藉以缥囊大盈尺。四砚一一如连城，卞和氏璧锡以名。象形命意各类此，摩挲莹洁如天成。主人书法工无比，健笔犹龙墨池起。春蚓秋蛇未足云，字曰龙池良有以。其一腻理石色匀，宛若遇雨林宗巾。拟之折角毋乃是，拂拭且喜无纤尘。蟾蜍之形更奇绝，天上分明应圆缺。欧阳石屏犹不如，月窟疑从羿妻窃。吁嗟四砚天下无，铜雀古瓦何为乎。狂呼至宝入我眼，兴来捉笔为君书。
冬月桃花
作者：徐寅吉
朝代：清

后雕正是羡孤松，何意桃开竹外逢。特遣陶公呵冻笔，再来渔父话晴冬。放娇且喜霜难挫，解恨饶他雪未封。天纵一阳扶老干，成阴应不待春浓。
和缪继丰赏菊
作者：徐寅吉
朝代：清

清淡方能结净缘，引来白雪喜连篇。九秋独立心俱远，三径幽栖地觉偏。花不炎凉邀客赏，香惟悠久带霜妍。唤回春色西风里，欲与梅兄抗暮年。
春郊独步
作者：徐寅吉
朝代：清

半面山滩半水滨，携筇得得独寻春。桃争映面怜新雨，柳欲扬眉认故人。茅屋几家成小集，芳郊一路绝纤尘。牧童指点平桥路，草软花稠近禊辰。
梅坡弟生子喜而赋赠
作者：徐寅吉
朝代：清

听说添丁喜不支，莫嫌白发始生儿。仙桃实绽何嫌晚，黄菊花香转爱迟。凤觉有毛方焕彩，麟知生角自矜奇。由来天道堪凭信，积累如君稳报施。
梦游随园
作者：徐寅吉
朝代：清

金陵回首隔江天，重访随园好梦圆。不比蒙庄矜化蝶，惟联临汝赋游仙。松篁有约徵前契，猿鸟相亲认旧缘。更有未穷名胜处，怎能此夕永如年。
程百泉和京江卢估之对菊四首寄示依和
作者：徐寅吉
朝代：清

西风帘捲动秋思，香冷惟宜酒一卮。为向丛中寻寿客，因于岭上忆前诗。小春景色君能爱，老圃繁华我亦知。独惜卢鸿谋面未，远书欲达恐羁迟。
送诸老秋试感而有作
作者：徐寅吉
朝代：清

閒居十载别南闱，诸老登场志不违。一局残棋思角胜，半生弱羽倦高飞。谅来笔得生花梦，应复戈回落日晖。年少相逢莫相笑，当时刘叟著麻衣。
重九前江干野步
作者：徐寅吉
朝代：清

重阳节近动游情，景色秋深满眼清。两岸芦侵衰鬓白，一林枫醉夕阳晴。江中浪定涵帆影，天半云飞带雁声。未到题糕先寄赏，笇来真不负斯行。
题黄鹤楼
作者：徐寿铭
朝代：清
体裁：联

人间仙境；江上大观。
九鲤湖晚渡
作者：徐岳
朝代：清

扁舟樯影暮云侵，皓首天涯此日心。潮落橹声新月上，计时依约已更深。
杏花
作者：徐岳
朝代：清

萧然蓬户柳阴封，二月兰馨草阁中。读罢南华溪畔立，谁家墙外一枝红。
杪秋野眺有怀
作者：徐岳
朝代：清

秋杪登高望，西风豁素襟。云开千嶂晓，乌合一峰阴。白雪芦花岸，丹霞枫叶林。伊人何处所，谁与话知心。
绝句
作者：徐岳
朝代：清
体裁：五言绝句

风雨惜春残，闲庭独闭关。白云飞去后，还我旧青山。
读杨椒山先生年谱
作者：徐岳
朝代：清

碎身粉骨亦何妨，为报君恩敢括囊。一点赤心终不易，两番弹劾岂云狂。官无大小言斯重，国系安危死可伤。忠佞万年俱不朽，一为遗臭一流芳。
南邻
作者：徐崇岳
朝代：清

一月不相见，为欢能几何？寒镫疑影共，夜雨记声多。别去人如玉，愁来啸也歌。南邻知在眼，只是隔星河。
旅邸漫成
作者：徐崇岳
朝代：清

自有权奇骨，才来金马门。九方皋不见，独立近黄昏。下有易水风，上有太行雪。嗟尔行路人，那得肝肠热。
旅邸漫成·其一
作者：徐崇岳
朝代：清

自有权奇骨，才来金马门。九方皋不见，独立近黄昏。
旅邸漫成·其二
作者：徐崇岳
朝代：清

下有易水风，上有太行雪。嗟尔行路人，那得肝肠热。
芜园秋兴
作者：徐崇岳
朝代：清

林木无声语夕阳，薄寒容易透衣裳。鱼梁水落三星白，菜圃霜凋九月黄。小饭欲歌先欸乃，短衫试舞莫郎当。晴空万里秋光满，好共登高话远乡。
舟中偶成
作者：徐崇文
朝代：清

汉江西望水浮空，到处垂杨系钓篷。两岸山光云影里，一春花事雨声中。清波荡漾拖新绿，芬草迷离衬落红。此去迢迢千里路，扁舟借得满帆风。
丙辰九日过福城
作者：徐崧
朝代：清

爽阁今初到，凭栏似镜中。一山来翠黛，双塔耸寒空。池冷芙蓉落，垣颓薜荔红。故人曾此宿，好为寄诗筒。
过金粟寺值日暮宿舟中
作者：徐崧
朝代：清
体裁：五言律诗

金粟兹重过，东风日已西。扁舟红树雨，古寺绿蘋溪。暮霭冰寒磬，晨星落照泥。残僧同水宿，不寐候鸣鸡。
夹竹桃
作者：徐广缙
朝代：清
体裁：七言绝句

嵯岈便有凌云势，浓艳偏宜带雨看。佳士美人兼管理，一枝斜倚碧阑干。
寨楼远眺
作者：徐广缙
朝代：清
体裁：五言律诗

俨有重关阻，幽居远鼓鼙。筑墙成畏垒，掘堑得愚溪。城小形偏固，天遥势渐低。寨楼凭眺处，封可一丸泥。
新霁
作者：徐广缙
朝代：清
体裁：七言绝句

解事天公恰放晴，如酥含润趁春耕。醒来一觉清凉梦，卧听芳郊叱犊声。
春昼
作者：徐广缙
朝代：清
体裁：七言律诗

和风虚拂上春台，寒暖相兼淑气开。霁后鹊声穿树出，晡余日影过墙来。鬓丝已老无新缕，胸块能浇仗旧醅。小酌微醺清兴发，扶筇郊外一徘徊。
秋夜感怀
作者：徐广缙
朝代：清
体裁：七言律诗

人称此役久迁延，钩曲无端又被牵。多难不知税驾所，开春已是杖乡年。况当月白风清夜，辜负橙黄橘绿天。学道半生差自信，崎岖遍历老弥坚。
秋景
作者：徐广缙
朝代：清
体裁：五言律诗

纸醉金迷日，秋澄玉宇高。豆香初饱露，松密自生涛。薄暝延鸦背，新霜长蟹螯。更阑人不寐，浊酒下离骚。
梦江南
作者：徐应坤
朝代：清

深夜雨，做作已凉天。有雁冲寒云影外，个人剪烛雨窗前。长夜不成眠。
梦江南
作者：徐应坤
朝代：清

深夜雨，滴滴更潇潇。绣阁灯残人影瘦，罗帏香冷梦魂消。寒结一庭蕉。
沁园春·题夫子小照
作者：徐应坤
朝代：清

烟柳低迷，鹤唳猿啼，怪矣先生。笑衣冠不整，扁舟欲渡，俯观鲛室，仰啸苍冥。日月纵横，乾坤浩荡，谁更昏昏谁更醒。长江里，纵波涛拍岸，稳坐休惊。翛然把酒孤斟。且莫怨、青袍误此身。有山川秀色，时堪娱目，性灵佳句，尽可陶情。莫问东吴，何分西楚，斜挂征帆缓缓行。前途邈，待风云万里，任意寻春。
沁园春·题夫子小照
作者：徐应坤
朝代：清
体裁：词

烟柳低迷，鹤唳猿啼，怪矣先生。笑衣冠不整，扁舟欲渡；俯观鲛室，仰啸苍冥。日月纵横，乾坤浩荡，谁更昏昏谁更醒。长江里，纵波涛拍岸，稳坐休惊。翛然把酒孤斟。且莫怨、青袍误此身。有山川秀色，时堪娱目；性灵佳句，尽可陶情。莫问东吴，何分西楚，斜挂征帆缓缓行。前途邈，待风云万里，任意寻春。
浪淘沙·元宵夜雨
作者：徐应坤
朝代：清

门外又黄昏。望断前村。愁云不放月华明。火树银花光暗淡，雨打风倾。结伴踏红灯。没甚心情。凤楼何处奏瑶笙。试数罗衣无限泪，半是思亲。
点绛唇
作者：徐应坤
朝代：清

妾命如斯，妾心如醉愁如寄。问愁不语。愁到何时去。十载惊魂，愁也知何许。心碎矣。可怜梦里。清泪浑如雨。
点绛唇·咏杨花
作者：徐应坤
朝代：清

何处飘来，窗前帘外深深舞。凭风无语。又入邻家去。曲径长堤，曾号风流树。春无主。行云卓午。下阵黄梅雨。
点绛唇·春暮
作者：徐应坤
朝代：清

绿渐成阴，春光九十都虚度。落红如雨。阵阵随风去。蝶少蜂稀，紫燕频频语。春何处。恼人情绪。青草斜阳路。
点绛唇·闺怨
作者：徐应坤
朝代：清

螺髻慵梳，双眉镇日为谁扫。离怀未了。羞听莺声小。谱就新词，又合阳关调。春光少。愁肠暗抱。辜负红颜老。
岁暮武林署中即事呈二山姊丈
作者：徐应奎
朝代：清
体裁：七言律诗

衙斋寂寂掩窗纱，简历将残惜岁华。霜覆女墙披蔓草，月穿馆舍照梅花。凭君案牍添杯酒，笑我居诸付渚茶。欲待六桥春色好，支离无奈易思家。
新春月夜登烟雨楼次日火毁其前榭二山姊丈有诗纪之因步其韵
作者：徐应奎
朝代：清
体裁：七言绝句

高楼一炬刹那空，幻化何须怨祝融。且喜双鸳惊不散，吹开烟雨更玲珑。
送二山姊丈督饷之京
作者：徐应栻
朝代：清
体裁：七言律诗

海内名藩首越州，使君提节坐持筹。九边庚癸消饥色，万斛储胥挽上游。自昔涅中推赵叟，即今关内有萧侯。才名宜置论思地，定得临轩一慰留。
蝶恋花·汤雨生都督贤俪董双湖夫人索题《梅窗琴趣图》
作者：徐庭照
朝代：清

闻讯江南春到未。添炷炉薰，净几冰弦理。玉腕双抬罗袖起，翠禽飞上阑干嘴。画幅生绡烦鹤子。人与梅花，一样多风致。疏影暗香传绿绮，小红不用吹箫侍。
三月晦夕赏芍药
作者：徐庭翼
朝代：清

秉烛携樽就药栏，今宵莫作等閒看。凭谁计好留春住，常对花容尽醉欢。
九日有感
作者：徐庭翼
朝代：清

难留佳节去匆匆，悲掩柴扉叹道穷。三径荒凉烽火后，一樽懒把寂寥中。疾风惊断哀鸿侣，暴雨娇添蔓草丛。四十一年成底事，黄花对我笑篱东。
书窗见鼠昼行戏作
作者：徐庭翼
朝代：清

识得好生化机，从来不伤微蚁。公然坦荡无妨，何必藏头露尾。
五月菊
作者：徐庭翼
朝代：清

端阳误认作重阳，秋景何如夏景长。岂恨霜天多冷淡，故将花共石榴芳。
偶成
作者：徐庭翼
朝代：清

省得炎窗暑课馀，寻凉林下步徐徐。一群鸟集黄梿树，又向先生来背书。
初夏有感
作者：徐庭翼
朝代：清

当户南山特送青，薰风披拂到閒庭。龙门分薄书仍读，萤案情浓酒未醒。燕语梁间怜旧垒，鸥飞水面戏新萍。日长不管寻常事，独倚南窗听午铃。
初至常州登太平塔
作者：徐庭翼
朝代：清

未破浮生梦，观光驾客舟。龙城初寄迹，雁塔且閒游。登览江山胜，吟怀品物稠。周郎驰骛地，黄菊几番秋。
友至
作者：徐庭翼
朝代：清

我友都从淡以成，家贫不必厚相迎。冷茶待客虽非礼，薄酒斟人也是情。
口占戏赠张君达二首
作者：徐庭翼
朝代：清

摘拾随园几句诗，东涂西抹辄忘痴。春风道上挥纨扇，写秃张颠笔一枝。莫嫌此际花垂树，宽俟他年果满枝。种树类培佳子弟，亟期成就本非宜。
口占戏赠张君达二首·其一
作者：徐庭翼
朝代：清

摘拾随园几句诗，东涂西抹辄忘痴。春风道上挥纨扇，写秃张颠笔一枝。
口占戏赠张君达二首·其二
作者：徐庭翼
朝代：清

莫嫌此际花垂树，宽俟他年果满枝。种树类培佳子弟，亟期成就本非宜。
口占谕三郎
作者：徐庭翼
朝代：清

秋风忽送海棠香，费我踌躇好护藏。看向月中将桂折，管教携手咏霓裳。
咏竹
作者：徐庭翼
朝代：清

名称君子美如玉，节禀生初身不屈。直到淩霄未有心，清虚如此自超俗。
嫠妇
作者：徐庭翼
朝代：清

皎皎中天月，夜夜照独宿。问爷胡不归，强笑安儿哭。
寄居河西食荞麦歌
作者：徐庭翼
朝代：清

荞麦荞麦生成速，凉风播去霜飞熟。开花结子一何易，为饱凶荒人饿腹。庚申四月干戈扰，全家九口奔沙岛。归来冷露滴枯秧，万里西风飘奥草。踉跄来就老农商，及时荞麦莫徬徨。千钱一斗买渡江，三升一亩布忙忙。连宵甘露下高秋，密密银花开满畴。黑黍枝枝压倒头，刈来不亚稻粱收。磨成洁白粉如玉，饔飧朝夕何颦蹙。老娘莞尔笑颜开，吾媳能炊无米粥。齑里花团光泽美，盐摊焦饼脆香齿。儿童雀跃闹喧哗，争叫爷娘不胜喜。分甘击缶发浩歌，人生乱世本凶多。既逢小丑免网罗，饥饿幸未填沟河。歌罢仰天风萧萧，妻孥破涕聊解嘲。一番情事话清宵，把笔挑灯记美荞。
寄方文蔚
作者：徐庭翼
朝代：清

忆昔谈诗问道微，欣看桃李尽芳菲。从今一别春风帐，冉冉馀香犹在衣。
小桥夜雨
作者：徐庭翼
朝代：清

羁枕潇潇夜雨稠。涛声争渡小桥头。吟蛩萧瑟千林起，旅客凄凉百事愁。宿鸟惊飞欣脱网，游鱼腾跃幸离钩。虽居沙土无兵马，梦里犹疑战鼓擂。
悼友胡型
作者：徐庭翼
朝代：清

悠悠不返逝川之，脉脉无期感梦思。回忆留看东岭月，那堪重读北风诗。文才敏捷谁追步，雅操清廉最可师。黉翰蜚声何足道，举家殉节著芳仪。
惜书
作者：徐庭翼
朝代：清

圣贤经典素心珍，讵肯轻抛借与人。未必眼前无季布，只因去后有仪秦。
戍妇
作者：徐庭翼
朝代：清

工商农圃尽谋生，谁教郎君去作兵。一自金陵行役后，落花啼鸟总关情。
无家
作者：徐庭翼
朝代：清

一片残阳树，归飞鸟自如。依栖鸣上下，羡尔尚安居。
春晚二首
作者：徐庭翼
朝代：清

独携春酒玩花枝，袅袅东风褪粉脂。黄鸟亦知春易逝，尽情啼到月明时。粉蝶不同春色去，黄鹂啼罢日初长。杨花落地须人埽，好倩东风吹莫狂。
春晚二首·其一
作者：徐庭翼
朝代：清

独携春酒玩花枝，袅袅东风褪粉脂。黄鸟亦知春易逝，尽情啼到月明时。
春晚二首·其二
作者：徐庭翼
朝代：清

粉蝶不同春色去，黄鹂啼罢日初长。杨花落地须人埽，好倩东风吹莫狂。
春阴
作者：徐庭翼
朝代：清

九十阳春景，阴霾大半残。不胜拖屐苦，犹道拥炉寒。鼓听催花未，风看解冻难。不知新柳眼，何事泪阑干。
暑窗书怀
作者：徐庭翼
朝代：清

雨过炎威退，风生暑气蠲。茅编兵乱屋，禾秀劫馀田。病久疏杯酌，年衰惜简篇。时哉亦运也，随遇养吾天。
有感
作者：徐庭翼
朝代：清

无情常在有情先，何用多情测未然。月缺月圆原是月，天晴天雨总由天。
柳烟二首
作者：徐庭翼
朝代：清

溪畔谁家放晓烟，如丝如缕绕前川。多情最是东风好，吹上青云触碧天。只为春来阴雨绵，烹茶常怕湿柴煎。晴窗忽见溪边柳，犹讶邻炊起暮烟。
柳烟二首·其一
作者：徐庭翼
朝代：清

溪畔谁家放晓烟，如丝如缕绕前川。多情最是东风好，吹上青云触碧天。
柳烟二首·其二
作者：徐庭翼
朝代：清

只为春来阴雨绵，烹茶常怕湿柴煎。晴窗忽见溪边柳，犹讶邻炊起暮烟。
楝花二首
作者：徐庭翼
朝代：清

楝花品列众香中，我笑前人太不公。二十四番绝以此，也应羞愧对春风。终于楝子始于梅，花圃应羞与并栽。蜂蝶知无香艳采，纷纷飞过粉墙来。
楝花二首·其一
作者：徐庭翼
朝代：清

楝花品列众香中，我笑前人太不公。二十四番绝以此，也应羞愧对春风。
楝花二首·其二
作者：徐庭翼
朝代：清

终于楝子始于梅，花圃应羞与并栽。蜂蝶知无香艳采，纷纷飞过粉墙来。
次韵李笠翁伊园十宜 其一 阴
作者：徐庭翼
朝代：清

柳烟深锁护花开，妒杀鸣鸠倦枕催。园小未留春日住，墙高不碍海云来。
次韵李笠翁伊园十宜 其二 雨
作者：徐庭翼
朝代：清

小溪碧水涨横滩，蓑笠渔翁钓晓寒。良友最宜天晚宿，好山犹爱雨馀看。
次韵李笠翁伊园十宜·阴
作者：徐庭翼
朝代：清

柳烟深锁护花开，妒杀鸣鸠倦枕催。园小未留春日住，墙高不碍海云来。小溪碧水涨横滩，蓑笠渔翁钓晓寒。良友最宜天晚宿，好山犹爱雨馀看。
游山梦
作者：徐庭翼
朝代：清

东风款款夜窗推，高枕青山入梦来。不似希夷忘岁月，亦非刘阮入天台。高山景仰兴徘徊，洞口红桃笑我来。借问此中谁是主，閒云自在徬花隈。苔径弯环绝点埃，峰峦如画锦屏开。一行绿字深深见，点画分明近体裁。何缘有梦作良媒，适见山书实快哉。说与儿童浑不解，晓窗磨墨把诗催。
甲子五月十七日有友数人见访戏作
作者：徐庭翼
朝代：清

喜得承平可住家，连年烽火眼惊花。不知嘉客如云集，疑是长毛来索茶。
秋思
作者：徐庭翼
朝代：清

气爽天高兴也长，雨馀庭院作新凉。云归犹带奇峰势，稻熟宜思佳酿香。谋道岂因求富贵，忘名省得著文章。有何遂我平生志，一棹烟波寄水乡。
秋日遣兴
作者：徐庭翼
朝代：清

历历浮生等似鸥，何庸名利挂心愁。无钱风月偏宜赏，有菊园林尽可游。稻熟湖田非素食，衣成家杼胜轻裘。时招邻里同盟友，何必仙山访隐流。
秋游石湾二首
作者：徐庭翼
朝代：清

载酒携囊海上游，石湾风景正当秋。晴开万井新洲近，水落千寻古岸浮。席帽峰前看舞鹤，仙人桥畔听吟鸥。主人醉倒不知返，直羡渔翁弄钓舟。数里云冈花鸟閒，一声渔笛起前湾。清光骇目浑无地，翠色横空别有山。守洞老猿惊客唳，傍沙雏鹜弄潮还。西风万顷江涛涌，红叶纷纷晚照间。
秋游石湾二首·其一
作者：徐庭翼
朝代：清

载酒携囊海上游，石湾风景正当秋。晴开万井新洲近，水落千寻古岸浮。席帽峰前看舞鹤，仙人桥畔听吟鸥。主人醉倒不知返，直羡渔翁弄钓舟。
秋游石湾二首·其二
作者：徐庭翼
朝代：清

数里云冈花鸟閒，一声渔笛起前湾。清光骇目浑无地，翠色横空别有山。守洞老猿惊客唳，傍沙雏鹜弄潮还。西风万顷江涛涌，红叶纷纷晚照间。
秋风引
作者：徐庭翼
朝代：清

一夜西风急，声如班马鸣。开门寻不见，梧叶舞纵横。
立秋偶吟二首
作者：徐庭翼
朝代：清

西风昨夜到吾庐，槛外炎蒸势尽除。从此清凉无热客，最宜幽暇理残书。栽将桃李都森立，话到桑麻更自如。莫负一年秋好处，梧桐叶落晚晴馀。小次西村两载馀，舌耕幸得代犁锄。飘飖梧叶身犹似，变幻浮云事亦如。炎势终为秋气肃，閒情端向晚凉舒。优游明月清风夜，喜听儿童读草庐。
立秋偶吟二首·其一
作者：徐庭翼
朝代：清

西风昨夜到吾庐，槛外炎蒸势尽除。从此清凉无热客，最宜幽暇理残书。栽将桃李都森立，话到桑麻更自如。莫负一年秋好处，梧桐叶落晚晴馀。
立秋偶吟二首·其二
作者：徐庭翼
朝代：清

小次西村两载馀，舌耕幸得代犁锄。飘飖梧叶身犹似，变幻浮云事亦如。炎势终为秋气肃，閒情端向晚凉舒。优游明月清风夜，喜听儿童读草庐。
答周邦翰
作者：徐庭翼
朝代：清

盈床曾被火于秦，断简残编分外珍。爱似王凝非我志，行如江禄是谁循。友经离乱情逾密，书为遗亡读倍亲。赏识共欣攀五柳，三都愿快一番新。
芦花
作者：徐庭翼
朝代：清

芦花冉冉弄斜晖，十月江天似雪飞。说与行人休践踏，好将收拾赠无衣。
西村赏荷
作者：徐庭翼
朝代：清

小池一亩素荒芜，我来始植荷与蒲。又被鹅鸭牛践污，连岁未克花舒敷。今年行禁约牧奴，水清花发美且都。薰风浪涌青钱输，不日如云荫绿蒲。朵朵潘妃连步起，亭亭翠盖争前趋。香腾清远入天衢，盘盘晓露湛明珠。岂惟艳冶绝尘区，风光堪拟小西湖。朝来暮往陂塘隅，花容偏与老人娱。可怜境僻赏客稀，往往取酒独倾壶。画工今代未应无，倩绘莲房百子图。
西村赏荷
作者：徐庭翼
朝代：清

老年分外把花怜，不管花羞对老年。临镜未曾悲白发，俯池偏欲爱红莲。淩波绿叶看无厌，绕岸朱华别有妍。知我诗肠无绮语，盈盈含笑水帘前。
访友不遇
作者：徐庭翼
朝代：清

门设亦常关，幽人尚未还。盘桓松树下，惟见白云闲。
闻变
作者：徐庭翼
朝代：清

散步春郊上，愁添世变中。发看今日白，花似旧年红。涂炭凭谁拯，烽烟到处同。无知枝上鸟，来往埭西东。
题薛氏别业
作者：徐庭翼
朝代：清

门枕黄岐道，斋临绿水边。偶来相对坐，日暮不知还。
五老峰后万松坪
作者：徐延寿
朝代：清

浓翠侵衣冷，回环种万松。中间无别树，前面是何峰。林密遥藏寺，山深晚听钟。半空云影散，青吐五芙蓉。
南归渡扬子
作者：徐延寿
朝代：清

浩浩悲歌击楫声，瓜州镫火聚寒城。空言天堑分南北，不使中原罢战争。漂泊孤身衣有泪，兴亡终古水无声。惟余两点金焦在，日见潮痕落又生。
建州符山寺别楚黄樊山甫
作者：徐延寿
朝代：清

共借僧寮一榻眠，离家愁说两经年。断云古驿过樵水，凉雨孤舟忆楚天。千里别情芳草外，五更残梦落花前。城南歌舞今消歇，又见关山月上弦。
新淦县拜周公瑾墓
作者：徐延寿
朝代：清

水畔巴丘古县开，周郎祠宇傍泉台。霸图当日成何事，才士无年实可哀。荆楚干戈终古恨，小乔环佩几时来？来涯孤客逢寒食，特为停舟酹一杯。
法海寺访空上人
作者：徐延寿
朝代：清

随身瓢与笠，此外更无余。懒补破衣著，爱寻贫寺居。香厨三顿粥，石榻半床书。日见禅窗下，甘蕉日渐疏。
燕子矶
作者：徐延寿
朝代：清

冯夷吹浪啮山根，云树千重暗白门。故垒尚闻双燕语，空江曾见六龙奔。杨花暮雪行人路，杜宇春风古帝魂。扣枻中流频唤酒，客情难遣是黄昏。
登幔亭峰
作者：徐延寿
朝代：清

孤峰矗云起，千仞何岧峣。峰巅平若砥，满地皆云苗。王子昔张帽，曾孙宴通宵。千人布瑶席，万丈横飞桥。我来访奇迹，本为山云邀。晴云生杖底，咫尺通扶摇。俯仰天地窄，鹤驭安能招。人间信可哀，曲罢风萧萧。
霖臣过绿玉斋同克张小饮
作者：徐延寿
朝代：清

柴门雨歇履声闻，径草春香尽种芸。绿醑花前消永昼，白衣天外看浮云。三人入座无残客，终日开窗有此君。芳草不堪怀远道，梦中金虎阖闾坟。
咏史
作者：徐廷华
朝代：清

天上浮槎日夕过，屡惊消息到岩阿。威名空说杨无敌，蜚语谁明马伏波。老去红颜思执拂，烧来赤舌欲投梭。之江粤峤传闻异，愁听东南鹤唳多。
赠管五才叔
作者：徐廷华
朝代：清

思君祇欲见君面，及见君时意转哀。老去渐深传后想，时艰端藉出群才。赁舂无地空炊臼，市骏于今已筑台。举目未知风景异，登高且覆掌中杯。
晚晴
作者：徐廷栋
朝代：清

不雨忧农事，雨多还望晴。亚窗斜日漏，高树晚霞生。一水白连野，数峰青过城。明朝思出郭，看稻听残莺。
过鹰潭
作者：徐廷栋
朝代：清

山半忽成市，人烟岛屿通。涨痕秋气白，草色夕阳红。几树悬渔网，谁家放鸭笼。征桡还暂住，随意问民风。
菩萨蛮二首
作者：徐廷模
朝代：清

廉纤细雨空阶滴，荼蘼佳约无消息。杜宇一声声，尊前酒未醒。营巢双燕子，旧缕分明记。何处是阳湖，隔江云满山。晓妆浓抹遭花妒，花残剩有相思树。莫自卷帘看，妨他玉指寒。鸳鸯金缕绣，幅幅罗裙皱。约略步生莲，香尘到处怜。
菩萨蛮二首·其一
作者：徐廷模
朝代：清

廉纤细雨空阶滴，荼蘼佳约无消息。杜宇一声声，尊前酒未醒。营巢双燕子，旧缕分明记。何处是阳湖，隔江云满山。
菩萨蛮二首·其二
作者：徐廷模
朝代：清

晓妆浓抹遭花妒，花残剩有相思树。莫自卷帘看，妨他玉指寒。鸳鸯金缕绣，幅幅罗裙皱。约略步生莲，香尘到处怜。
贺张百熙60寿联
作者：徐廷麟
朝代：清
体裁：联

怀麓诗篇，后先晖映；曲江风度，中外瞻观。
挽曾纪泽联
作者：徐建寅
朝代：清
体裁：联

论交在三十年前，同术同方，公真健者；相从于四万里外，亦趋亦步，今安归乎？
宿白沙驿
作者：徐弘炯
朝代：清
体裁：五言律诗

淡月娟娟白，清江曲曲流。春灯明水驿，秋竹隐孤舟。山笋馀朝食，残樽话客愁。寄书南过雁，应念此沙头。
虔州与黎玉耑
作者：徐弘炯
朝代：清
体裁：七言绝句

郁孤台畔水分流，岁岁花开送客愁。买得芙蓉双宝剑，与君同上古虔州。
余秋室先生
作者：徐彬
朝代：清

汉代首徵辟，校书天禄深。平生酬主志，千古爱才心。重典蓬壶籍，旋为吴越吟。寝门期一痛，飘泊又而今。
七夕前一日与内自梁溪返舍舟中晚眺
作者：徐德宗
朝代：清

阑风伏雨乍阴晴，罨画秋天晚景明。霞散波摇千锦碎，日沉云凑万山横。岸头戌火孤城近，槛外星河双桨迎。抛掷良宵愁病里，半痴半醉卧桃笙。
初春陡门野望
作者：徐德宗
朝代：清

今日春气透，散步临前川。凭高豁胸臆，极目收远天。四野堆众皱，遥峦拭翠巅。和风悦群性，麦绿万顷田。鸟鸣不知处，迥顾柳已妍。随兴行阡陌，足疲乃言旋。
四狂歌
作者：徐德宗
朝代：清

惠翁夙世非常人，作孽天谴磨凡尘。三日一餐不知饿，阵图撑腹充精神。朱子市隐南郭外，黔娄闭户甘沉沦。作诗寒苦类郊岛，天骨峭立峰嶙峋。邵君之笔走华岳，直逼李杜凌徐陈。四时键关但安卧，高春不食心无贫。徐生家世重东海，弓裘堕去徒悲辛。不如日持一觞酒，勿误陶潜头上巾。
二候祠
作者：徐德求
朝代：清

吹角城头海气寒，古祠下马拜衣冠。君王卜祚刚三百，伯仲论勋有二难。鹿走秦原驱哙勃，鲸屠汉狱失彭韩。延陵门外松楸尽，荞麦茫茫夕照残。
挽张之洞联
作者：徐德葆
朝代：清
体裁：联

蓄道德而能文章，宗仰遍全球，岂惟先世知公，甘让东坡出头地；既弥留不忘规谏，懊咿读遗疏，谁似老成谋国，每依南斗望京华。
三月望日楼居火后示大儿佩璜
作者：徐德音
朝代：清

高楼一炬委荒芜，补屋何从更买珠。酿酒已无田种秫，打门犹有吏催租。昼操薪桂慵拈笔，夜对缸花学辟纑。尽付郁攸无长物，舟居陆处总艰虞。
养疴杂咏
作者：徐德音
朝代：清

尽日钩帘坐，风光亦复佳。鸟栖云护竹，人静月横阶。对酒忘羁旅，翻书遣老怀。时时学吴咏，自击隐居钗。
出塞
作者：徐德音
朝代：清

六奇枉说汉谋臣，后此和戎是妇人。能使边庭无牧马，蛾眉也合画麒麟。
出都留别林亚清夫人
作者：徐德音
朝代：清

前身风格是林逋，筑室仍依西子湖。班左妍词才独妙，郝钟懿范世应无。扫除铅粉留真韵，点染溪山入画图。却忆当年同里闬，相寻翻似隔蓬壶。元冥飞霰岁将终，去住无端任转蓬。未易相逢轻作别，预思后会傥能同。惊飙眯目边沙白，衰草黏天猎火红。长路关山如见忆，诗篇莫惜寄邮筒。
出都留别林亚清夫人·其一
作者：徐德音
朝代：清

前身风格是林逋，筑室仍依西子湖。班左妍词才独妙，郝钟懿范世应无。扫除铅粉留真韵，点染溪山入画图。却忆当年同里闬，相寻翻似隔蓬壶。
出都留别林亚清夫人·其二
作者：徐德音
朝代：清

元冥飞霰岁将终，去住无端任转蓬。未易相逢轻作别，预思后会傥能同。惊飙眯目边沙白，衰草黏天猎火红。长路关山如见忆，诗篇莫惜寄邮筒。
湖上行
作者：徐德音
朝代：清

芳堤载酒恣遨游，湖上涌作青螺浮。桃蹊李蹊花零落，奇艳惟留红芍药。暖风迟日倍宜人，夹衣初试纤罗薄。松风吹袂声泠然，白舫閒消半篆烟。紫笋钗头分建茗，青瓷蟹眼瀹山泉。酒酣日晏清吟歇，怀古无端意飘忽。凭高更指凤凰山，蔓草遥连宋宫阙。
白纻歌
作者：徐德音
朝代：清

羲和六辔回苍龙，长红小白纷作丛。纤枝绰约随流风，翩翩冶态如惊鸿。一寸眉峰晕春碧，酒潮欲上莲腮赤。热心拟化百枝镫，长倚君王照瑶席。
答陈竹町
作者：徐德音
朝代：清

曾课嵇男住岁馀，简编勤诵发慵梳。偶缘红药为佳婿，更恋蘋花却聘书。老去稻粱谋野鹤，才高沧海掣鲸鱼。华亭同愧沾尘土，愿借春风一扫除。
试剑石
作者：徐德音
朝代：清

石上痕如切，纯钩性最刚。阳山饥渴日，何不试夷光。
题大痴老人山水图
作者：徐德音
朝代：清

昕夕画水兼画山，淋漓元气在笔端。此图神妙信杰作，谁欤抗手惟荆关。连云欲接富春岭，鼓棹直溯桐君滩。晚饭雕胡然楚竹，路转山腰见茅屋。日冠山衣尔何人，想见土风尚纯朴。自笑频年车历鹿，子舍栖迟就微禄。吾家旧在湖山澳，别来几度春山绿。曷不言归种杞菊，晴窗展画三摩挲，移情如奏成连曲。
题投笔图
作者：徐德音
朝代：清

岂薄雕虫技，翻思汗马功。生当封定远，梦合笑文通。圣代烽烟静，儒生意气雄。百年同一掷，感慨画图中。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

一枕华胥梦半醒，颠风作势撼窗棂。锦鳞六六传芳讯，不是枯鱼总不腥。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

五岳归来入梦频，鬓丝今是倦游身。凭栏一望山平远，青眼如逢蕴藉人。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

唐代乖厓令拔茶，春郊行处课桑麻。豳风一幅田家景，那见村农学种花。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

夕阳荒径荷锄归，尽日难逢白鹭飞。不信蓬莱方丈地，竟无田似老僧衣。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

岛屿遥传画角声，楼船威望靖长鲸。瀛洲夜夜平安火，雉堞都从众志成。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

斗酒双柑逸兴多，春风惯听鸟声和。自嗤叶令飞凫后，只有门前雀可罗。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

桃李公门尽向荣，芸窗灯火读书声。翘材便算甘棠树，底用千章夏木清。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

沅芷湘兰结素心，更从海上续题襟。使君旧已开三径，空谷朝朝望足音。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

沿村霍霍听刀声，腕底银丝细切成。范甑海苔同一饱，秋风底事忆莼羹。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

海底销沈不计年，支机谁复付张骞。郁林试与归舟载，一见还应拜米颠。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

漠漠娲皇劫后灰，半生踪迹溷尘埃。临风错喜金堪拣，前路黄沙扑面来。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

蜀道当年辟五丁，遗金何处觅零星。近时牛后同薪桂，鼻观微闻百草馨。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

记得桃花洞口春，扁舟一棹渡迷津。壮怀也复同宗悫，亲作乘风破浪人。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

车载还须论斗量，烧经野火白于霜。蜗庐莫是藏螺女，一色人家牡砺墙。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

连朝细雨洒廉纤，滋味因风到舌尖。遥想神仙高会后，冰厨撒下水晶盐。
壬辰1832春仲来澎抚恤三阅月而蒇事公馀阅蒋怿庵同年所辑澎湖续编有前刺史陈廷宪澎湖杂咏诗勉成和章即为怿庵同年志别
作者：徐必观
朝代：清

金针未暇绣鸳鸯，巧妇为炊镇日忙。报道临渊先结网，更无人祀马头娘。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈
作者：徐必观
朝代：清

澎湖粒久不沾喉，致劳星轺海外游。地隔沧溟劳远涉，书成食货待重修。人如挟纩风逾暖，公为乘槎夜未休。入境关心问丰歉，停骖先上望烟楼。岛屿潆洄旧辟荒，海滨无计课蚕桑。巨鱼跋浪成飞雨，退鹢翻风作骤凉。纳稼敢希成下熟，指囷难得遇多藏。深宵土锉寒无火，愁听篱边络纬娘。范公忧乐寄安怀，小队朱幡幕府开。挂席三山蓬岛近，褰帷一路福星来。欢颜大庇翘材馆，善策先筹避债台。黍谷万家齐笑语，东风入律已阳回。仓储十万发关中，伟绩今时富郑公。有米成珠资缓急，此心如秤慎初终。滥竽几辈逃南郭，感帨无人赋上宫。礼义果从衣食足，醇风今已四郊同。福慧双修到凤池，柯亭刘井访遗碑。一瓻借读书藏筴，三雅追欢酒满卮。画入云山师董巨，图成主客继张为。楸枰月下添清兴，不遣新霜染鬓丝。五马曾临汉水滨，龚黄宦辙旧知津。高门共识登龙侣，远市都逢买犊人。桑影扶疏环四境，柝声周匝接三秦。文翁更有欢心处，义塾弦歌总是春。高阳池馆旧编诗，粉璧笼纱系去思。绛节移来芳草渡，筱骖迎及菊花时。为听铁拍怀坡老，底用红牙付雪儿。有约看山庐阜近，春舟李委笛先吹。仰瞻山斗快平生，卿月升华分外明。手版趋隅叨末座，口碑载道听歌声。文能训俗关经济，诗到名家本性情。法曲阳春知寡和，强调唇舌费吟成。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其一
作者：徐必观
朝代：清

澎湖粒久不沾喉，致劳星轺海外游。地隔沧溟劳远涉，书成食货待重修。人如挟纩风逾暖，公为乘槎夜未休。入境关心问丰歉，停骖先上望烟楼。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其七
作者：徐必观
朝代：清

高阳池馆旧编诗，粉璧笼纱系去思。绛节移来芳草渡，筱骖迎及菊花时。为听铁拍怀坡老，底用红牙付雪儿。有约看山庐阜近，春舟李委笛先吹。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其三
作者：徐必观
朝代：清

范公忧乐寄安怀，小队朱幡幕府开。挂席三山蓬岛近，褰帷一路福星来。欢颜大庇翘材馆，善策先筹避债台。黍谷万家齐笑语，东风入律已阳回。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其二
作者：徐必观
朝代：清

岛屿潆洄旧辟荒，海滨无计课蚕桑。巨鱼跋浪成飞雨，退鹢翻风作骤凉。纳稼敢希成下熟，指囷难得遇多藏。深宵土锉寒无火，愁听篱边络纬娘。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其五
作者：徐必观
朝代：清

福慧双修到凤池，柯亭刘井访遗碑。一瓻借读书藏筴，三雅追欢酒满卮。画入云山师董巨，图成主客继张为。楸枰月下添清兴，不遣新霜染鬓丝。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其八
作者：徐必观
朝代：清

仰瞻山斗快平生，卿月升华分外明。手版趋隅叨末座，口碑载道听歌声。文能训俗关经济，诗到名家本性情。法曲阳春知寡和，强调唇舌费吟成。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其六
作者：徐必观
朝代：清

五马曾临汉水滨，龚黄宦辙旧知津。高门共识登龙侣，远市都逢买犊人。桑影扶疏环四境，柝声周匝接三秦。文翁更有欢心处，义塾弦歌总是春。
道光壬辰1832春仲周芸皋观察来澎抚恤蒙赐诗文集五种即用襄阳集春游杂兴八首韵赋呈·其四
作者：徐必观
朝代：清

仓储十万发关中，伟绩今时富郑公。有米成珠资缓急，此心如秤慎初终。滥竽几辈逃南郭，感帨无人赋上宫。礼义果从衣食足，醇风今已四郊同。
汉口竹枝词·其一
作者：徐志
朝代：清
体裁：词

石填街道土填坡，八码头临一带河。瓦屋竹楼千万户，本乡人少异乡多。
汉口竹枝词·其三
作者：徐志
朝代：清
体裁：词

饶有闲园十丈长，不栽花木不栽桑。摘来新物争先买，五月王瓜四月尝。
汉口竹枝词·其二
作者：徐志
朝代：清
体裁：词

坐空向满一沙滩，士女哄嗔行路难。九达街头多水巷，炎天时节不曾干。
汉口竹枝词·其四
作者：徐志
朝代：清
体裁：词

争将故事演新妆，枷锁高跷亦太狂。赤日烧空人泛蚁，年年六月赛关王。
蒙浬
作者：徐志岩
朝代：清

滩卷千堆雪，山藏一线天。当秋茅瘴合，亭午旭光偏。怪鸟啼深树，孤猿啸冷烟。平生仗忠信，不怯下泷船。
诸子会课
作者：徐志岩
朝代：清

刘协论《文心》，陆机作《文赋》。何如对圣贤，孔乐颜可铸。谁云制义作，苟且敷章句。精理抉天人，宋儒可沿溯。春风吹衡门，草堂开艺圃。橐笔集生徒，齐侍先生屦。授简复拈题，一一申毫素。周情与孔思，静中许良悟。或疾如涌泉，或迟若窘步。中正期徐臻，狙诈愿屏除。述古有馀欢，偭规良足惧。伫闻正始音，云山有韶頀。
谒张文献祠
作者：徐志岩
朝代：清

曲江风度远流徽，姚宋同心日并晖。《金鉴》果能陈黼座，玉环何事系罗衣。贬官荆楚缘持正，遣祭丘坟为见机。古庙肃瞻松柏下，蔼然遗象见依俙。
闻鹧鸪
作者：徐志岩
朝代：清

游子天涯生计非，遥山如黛日相依。忽听格磔钩辀语，触拨归心泪满衣。
浭阳早发
作者：徐志源
朝代：清

鸡声啼不住，催客上征车。瘦马踏残月，荒城起戍笳。稀疏星数点，隐约路三叉。地白天将晓，寒风散早鸦。
闻雁
作者：徐志源
朝代：清

已是萧萧落叶声，更闻孤雁客心惊。关山到处多矰缴，冷月凄风况独征。
浣溪沙·春暮
作者：徐思黯
朝代：清

帐底金猊篆影浮。起来晴色上帘钩。玉龙鹦鹉唤梳头。为喜新妆常对镜，却怜残梦懒凭楼。落红点点殢春愁。
菩萨蛮·怨别
作者：徐思黯
朝代：清

轻舟已逐春江去，柳丝不肯牵郎住。枝上啭流莺，知君听未曾。斜风催薄暮，远送楼头雨。无语剔银灯，重门静夜扃。
摸鱼儿·孤雁
作者：徐恩贵
朝代：清

怅离群、半江空晚，平沙欲下仍起。飞来曾渡鸳鸯浦，顾影独怜憔悴。书待寄，奈要写、相思篇幅，难成字。惊风去矣。任雪夜呼奴，云天觅伴，相与永抛弃。调筝柱，胜却冰弦十二。独弹谁谅深意。看伊冷落孤栖久，尝透异乡情味。嗟两地。只撇下、离愁一点秋云里。归程万里，看紫塞尘清，玉关春好，何处觅知己。
东江访介岩宿山馆
作者：徐恪
朝代：清

白石余牛饭，秋云卸马鞍。门临沧海大，人倚暮江寒。老眼当花妥，枯肠笑墨乾。独留千载意，来谂读经坛。
全州道中
作者：徐恪
朝代：清

暖日晴云拨酒醅，春风一半委蒿莱。江流独上暮滩急，野戍无人山雨来。绝壁路穷登不得，连峰势合到还开。愁心只有青猿叫，镜里霜痕两鬓堆。
古出塞曲
作者：徐恪
朝代：清

烽烟照上京，饮马出长城。剑舞龙文合，旗张虎翼横。行营留赞画，属国助军声。借问阴山北，曾知燕颔生。
善卷洞
作者：徐恪
朝代：清

水波摇风林，秋山木叶脱。何年五丁斧，劈此灵异迹。幽泉闻笙镛，怪石动精魄。嵚巇上下坂，俄顷异忻戚。摩崖三四字，窈窕飞青壁。仙灵有遗踪，仿佛留虚白。濯缨松涛下，清飔澹寒日。冥搜已忘形，心与太古接。
复林至
作者：徐恪
朝代：清

昔与高仲武，孤踪相往来。人推江表俊，曲和郢中哀。吾道存鞿靷，斯文拨草莱。三年重握手，蓬藋一时开。
桃叶曲
作者：徐恪
朝代：清

春雨木兰舟，春风桃叶渡。娇莺自在啼，双桨横塘去。横塘绕山斜，一径采山花。门前旧湖水，还对莫愁家。三月桃李飞，四月蘼芜歇。五月南风来，溪头长莲叶。莲长过人头，折来寄西洲。西洲望不见，烟雨空江楼。楼前雨如丝，楼上烟凝黛。日暮琐窗寒，风吹双缕带。双带结同心，江深情更深。相思不相见，独自理瑶琴。瑶琴复何许，忆得横塘语。郎从莲叶翻，侬比莲心苦。千里下关山，不将书报还。梦中金错剪，击碎双鸳环。殷勤再三道，西风寒料峭。只恨柳丝轻，莫遣桃花笑。昨夜伫回车，葱昽闻井鸦。那知风雨隔，望断长风沙。
真定寓居
作者：徐恪
朝代：清

平明谯鼓敞楼台，朅上高城四望开。乌白不随燕客去，山青都自太行来。全枯卧柳生苔藓，半卷擎荷泥酒杯。北走邯郸谁指示，一阑风露满蒿莱。
谒方景二公祠墓
作者：徐恪
朝代：清

苍松吼灵雨，白日摇孤光。宗臣俨像设，肃拜趋祠堂。成王周公辨，大义声雷硠。精诚动星象，袍笏飞秋霜。当时弃朽骨，匿迹埋山冈。后来公是非，何曾恕文皇。年号削建文，瓜蔓屠忠良。一死明大义，万古扶纲常。钟山石马蹲，孝陵寝殿荒。云旓肃奔扈，千载遥相望。
送赤石山人还山
作者：徐恪
朝代：清

张子独行儒，亮节遭世弃。平生少壮怀，蹉跎鬓发悴。黄鹄摩苍天，千里一鼓翅。高鸿飞冥冥，不羡随阳计。云胡附鸡鹜，局蹐泥滓内。去去南山南，松涛写苍翠。携家就樵牧，妻子相妩媚。长歌紫芝曲，永负青云器。挥手谢朋侪，君平亦弃世。君意乃浩然，临风一长啸。集菀与集枯，性情岂殊好。世人贵苟得，搴裳见嘲诮。颇觉村野便，欣然侣渔钓。内顾疏顽姿，未具肉食貌。安命圣所先，亦匪慕高蹈。白云深远林，青山满归棹。入门对尊酒，弟兄自酬导。努力成荣名，柴桑有同调。
送赤石山人还山·其一
作者：徐恪
朝代：清

张子独行儒，亮节遭世弃。平生少壮怀，蹉跎鬓发悴。黄鹄摩苍天，千里一鼓翅。高鸿飞冥冥，不羡随阳计。云胡附鸡鹜，局蹐泥滓内。去去南山南，松涛写苍翠。携家就樵牧，妻子相妩媚。长歌紫芝曲，永负青云器。挥手谢朋侪，君平亦弃世。
送赤石山人还山·其二
作者：徐恪
朝代：清

君意乃浩然，临风一长啸。集菀与集枯，性情岂殊好。世人贵苟得，搴裳见嘲诮。颇觉村野便，欣然侣渔钓。内顾疏顽姿，未具肉食貌。安命圣所先，亦匪慕高蹈。白云深远林，青山满归棹。入门对尊酒，弟兄自酬导。努力成荣名，柴桑有同调。
金陵秋感
作者：徐恪
朝代：清
体裁：七言律诗

曲磴疏阴覆绿池，诸公裙屐盛南皮。文章海内存坛坫，风雨秋来感岁时。红烛花残清夜酒，绿芜霜落故园枝。明朝独对江天树，长啸西风倒接䍦。
金陵秋感
作者：徐恪
朝代：清

曲磴疏阴覆绿池，诸公裙屐盛南皮。文章海内存坛坫，风雨秋来感岁时。红烛花残清夜酒，绿芜霜落故园枝。明朝独对江天树，长啸西风倒接。
题昆仑山樵传后
作者：徐恪
朝代：清

清江下海门，火石矗千丈。南有丛桂芳，下隐犹溪橡。山人眷归卧，手把青藜杖。蹉跎中兴策，惆怅凌云想。空山号鸺鹠，寒室走夔罔。著书高等身，谈笑时抵掌。空同昆仑巅，长啸为神往。浮云太华屐，流水浙江桨。遗泪洒双峰，乾坤划回莽。
挽郭嵩焘联
作者：徐恭斗
朝代：清
体裁：联

既优于德，复优于才，数百卷著述长存，辨析独摅真见解；宁失之厚，不失之薄，七十载衷情若揭，欷歔空忆古衣冠。
衣轩堂翁汇梓太翁诗稿赐教赋赠
作者：徐成鼎
朝代：清

浣花溪上昭忠祠，忠魂缥缈扬灵旗。春秋享祀酾清酒，英风飒爽来阶墀。当年昔岭崎岖路，旧是我公殉身处。平原骂贼正气昭，风撼林岚尚含怒。来从羽檄佐戎麾，轻裘缓带军前驰。饶将象琯题龙虎，还伏青虹戮鲸鲵。谁虞封豕忽跳梁，竟尔蟾蜍食月光。西充父老尽悲泣，金川军士多嗟伤。天兵迅扫歼群逆，恤典矜亡书竹帛。姓氏常留天地间，血涌千秋欲成碧。
立秋日集拙宜园得青字
作者：徐拔慧
朝代：清
体裁：七言律诗

碧梧一叶传新令，相约宾朋到旧亭。泉石载更馀古木，沧桑几历剩流萤。生涯且付杯中绿，心事难邀眼底青。莫怪狂奴仍故态，秋风蓬鬓叹飘零。
海陵寄李子效
作者：徐振芳
朝代：清

淡淡长河落日愁，美人芳讯到沧洲。犹龙久矣逃尘世，牵犊公然饮上流。赤水有珠归罔象，碧天无际泛虚舟。班荆拟在云深处，一醉青莲海岳楼。
峡中当无滩处舟行亦平喜作
作者：徐敦仁
朝代：清

漫言三峡皆奇险，亦有平漪百里余。沙软客行江底路，日斜人钓石中鱼。酒斟琥珀浇愁垒，窗拓琉璃读异书。一样客怀差可喜，小诗自写滴蟾蜍。
游废寺
作者：徐敦仁
朝代：清

草长数丈高于人，病僧如丐出应门。金刚身坏树生腹，蝙蝠乱飞疑黄昏。浮云盛衰爽若失，散愁惟有杯中物。醉后狂歌声如龙，吓倒门前米汁佛。
经沙陀作
作者：徐敦仁
朝代：清

一旅勤王卷甲趋，竟能杀贼入冤句。李花又结他家子，蒲草重生只眼苻。徐绩有功还赐姓，孙坚生子实开吴。摇鞭閒向沙陀过，犹见鸦军日暮呼。
苦热
作者：徐敦仁
朝代：清
体裁：古风

火龙赩赫蟠晴穹，煎■万类薰爞爞。我时惮暑不敢出，终日枯坐如痴聋。解衣盘礴成裸国，束发髻紒犹儿童。屋中灼烁尚有然，何况陇畔耕田农。昔我绝塞居蠮螉，号寒所苦惟隆冬。盛夏无事竹簟展，卓午尚可绉絺蒙。颇笑南北殊气候，赤帝怕度关山重。今来此地作热客，逭暑无术增烦衷。因思世事有反覆，盈虚消长情难同。昔如文物聚上国，被服儒雅多雍容。今如扰攘值摽季，戈戟驰突相撞冲。秦法烦苛汉宽大，如环无端相始终。物理乘除类如此，胸中冰炭终无庸。
苦热
作者：徐敦仁
朝代：清

火龙赩赫蟠晴穹，煎𬊂万类薰爞爞。我时惮暑不敢出，终日枯坐如痴聋。解衣盘礴成裸国，束发髻紒犹儿童。屋中灼烁尚有然，何况陇畔耕田农。昔我绝塞居蠮螉，号寒所苦惟隆冬。盛夏无事竹簟展，卓午尚可绉絺蒙。颇笑南北殊气候，赤帝怕度关山重。今来此地作热客，逭暑无术增烦衷。因思世事有反覆，盈虚消长情难同。昔如文物聚上国，被服儒雅多雍容。今如扰攘值摽季，戈戟驰突相撞冲。秦法烦苛汉宽大，如环无端相始终。物理乘除类如此，胸中冰炭终无庸。
过峡
作者：徐敦仁
朝代：清

奔流直下下牢关，峡束重重探百蛮。峰峻石穿天上路，滩高浪滚雪中山。人同虎豹分崖住，身与蛟龙夺命还。深夜一镫照孤睡，瓮头人鲊梦刀环。
草田畦
作者：徐文心
朝代：清

山寒水且落，舟行趣不稀。浦树数行断，野田浴鹭飞。舣舟当斜日，楂梨带户扉。田父笑相就，浊醪罄依依。鸡鸣野烟白，犬吠南邻归。惆怅飘蓬客，余布未成衣。
贫女怨
作者：徐文心
朝代：清

不羡明珠佩，偏来一片愁。可怜闺里月，圆缺几春秋。命岂荆钗薄，容窥玉镜羞。寒衣空自携，相忆浣溪头。
贫女怨
作者：徐文心
朝代：清
体裁：五言律诗

不羡明珠佩，偏来一片愁。可怜闺里月，圆缺几春秋。命岂荆钗薄，容窥玉镜羞。寒衣空自旧，相忆浣溪头。
过茅氏庄
作者：徐文心
朝代：清

一棹随断冰，数家隐溪口。鸡犬聚群游，场圃登前后。夕阳下桑榆，寒花被古阜。岁宴会有终，壮心空复负。感此念蓬蒿，聊尔倾斗酒。
和汪郇亭前辈四十自述用原韵
作者：徐文泂
朝代：清

杜老声名久，今当献赋年。文追三代体，学富百家编。遇事胸无滞，逢才意辄怜。称觞愧辞拙，珠玉况居前。
洞庭叶铁琴节女遗像二首
作者：徐文泂
朝代：清

妙擅生花笔一枝，能书能画复能诗。即今遗像留生气，相见当年仗义时。有才无命欲如何，茹苦含辛十载多。同是清光传不朽，莫釐山色洞庭波。
洞庭叶铁琴节女遗像二首·其一
作者：徐文泂
朝代：清

妙擅生花笔一枝，能书能画复能诗。即今遗像留生气，相见当年仗义时。
洞庭叶铁琴节女遗像二首·其二
作者：徐文泂
朝代：清

有才无命欲如何，茹苦含辛十载多。同是清光传不朽，莫釐山色洞庭波。
王子实前辈戏咏炭，敬用其韵以和之
作者：徐文泂
朝代：清

裘葛中更又一年，故人情重到冰天。热肠毕竟能传出，炙手休嗤莫近前。客至乍惊开燠馆，宵深不怕拥寒毡。全凭黍谷回温力，为奏南薰解愠弦。
病起二首
作者：徐文泂
朝代：清

中年岁月易蹉跎，况被沈疴更折磨。回首榴花红一色，光阴强半病中过。瘦损惟馀病骨支，何堪白发繫愁思。家书不敢从头说，犹道平安似昔时。
病起二首·其一
作者：徐文泂
朝代：清

中年岁月易蹉跎，况被沈疴更折磨。回首榴花红一色，光阴强半病中过。
病起二首·其二
作者：徐文泂
朝代：清
体裁：七言绝句

瘦损惟馀病骨支，何堪白发系愁思。家书不敢从头说，犹道平安似昔时。
病起二首·其二
作者：徐文泂
朝代：清

瘦损惟馀病骨支，何堪白发繫愁思。家书不敢从头说，犹道平安似昔时。
赠金溎生同转
作者：徐文泂
朝代：清

菉葭浜外水涟漪，游子停桡日暮时。料得有人烧烛坐，新吟补入草堂诗。
鄂寓有感，寄赠姜君研云二首
作者：徐文泂
朝代：清

出门寒食清明节，转眼风光到菊花。顾我奔驰消岁月，输君坐啸乐烟霞。故乡迢递三千里，水国浮沈百万家。时事艰难生计薄，担囊何日赴京华。淮海维扬次第游，今来又泊武昌舟。洞庭秋色浮空远，汉口江声入夜遒。自历红羊长作客，为寻黄鹤独登楼。归程代我殷勤数，遥念高堂有白头。
鄂寓有感，寄赠姜君研云二首·其一
作者：徐文泂
朝代：清

出门寒食清明节，转眼风光到菊花。顾我奔驰消岁月，输君坐啸乐烟霞。故乡迢递三千里，水国浮沈百万家。时事艰难生计薄，担囊何日赴京华。
鄂寓有感，寄赠姜君研云二首·其二
作者：徐文泂
朝代：清

淮海维扬次第游，今来又泊武昌舟。洞庭秋色浮空远，汉口江声入夜遒。自历红羊长作客，为寻黄鹤独登楼。归程代我殷勤数，遥念高堂有白头。
堂联
作者：徐文炯
朝代：清
体裁：联

世间有几许名门，皆因积德。天下第一等好事，还是读书。
浙东别友人
作者：徐文烜
朝代：清

岁晚催孤客，乡心逐小舠。来随江水远，去绕越山高。寒日淡霜野，阴风乱夕涛。感君多意气，不必赠绨袍。
过莲池庵访圆明女师
作者：徐文琳
朝代：清

精庐屈曲倚云根，松竹周遮不二门。顿使尘缘都洗涤，懒将世网一评论。山花径绕名难辨，斋磬声沈日又昏。小衲坛前閒指点，赐幡曾沐大君恩。
黄河决左季高制军杨石泉漕帅有导淮之议石帅先纪以诗依韵奉和二首·其一
作者：徐文达
朝代：清
体裁：七言律诗

运筹帷幄万军前，杜断房谋久镇边。尽许羌戎归化宇，更从禹迹溯当年。河经北徙循常轨，海注东流引自然。今日乘槎偕博望，巨川舟楫善图全。
黄河决左季高制军杨石泉漕帅有导淮之议石帅先纪以诗依韵奉和二首·其二
作者：徐文达
朝代：清
体裁：七言律诗

欲凭水土仗司空，况复寅恭协力同。淮甸鼓钟声远振，泗滨浮磬道能通。云梯凿险支流汇，星履探源意匠工。自愧疏才难测海，愿随翊赞告成功。
叙州逢乡客留饮
作者：徐斗支
朝代：清
体裁：五言律诗

南溪古僰国，信宿也相宜。月白山当户，风轻水满陂。鸟呼秦吉了，药咀五加皮。万里逢乡客，衔杯话所知。
归舟寄朱子蕃
作者：徐斗支
朝代：清
体裁：五言绝句

春江自蜀来，半是岷峨雪。千里下江陵，山山响鶗鴂。
璜塘镇上即事
作者：徐方高
朝代：清

萧然一水石桥横，市小稀闻鸡犬声。近览并无乔木古，遥瞻惟见野烟平。艰难编户渔商业，狼藉丰年醉饱情。送客河干心恻怆，居夷浮海叹吾生。
寄匡公
作者：徐无为
朝代：清
体裁：七言律诗

水西开士近何如，十月无从得素书。不见传言秦吉了，空闻致祭鲁爰居。竹林常梦朝云湿，松阁频邀夜月虚。此日尚愁新战伐，何年方遂老樵渔。
送吴次公游蓬莱兼呈沈留侯
作者：徐旭龄
朝代：清

为厌风尘作客难，且依仙吏策轻鞍。燕台碧树云初转，秦望神芝露未乾。岂有侯门怜骏骨，好从海客问金丹。酒徒去住忽无定，离思中宵月里看。
书屋联
作者：徐时作
朝代：清
体裁：联

寄迹此山中，数亩芳田，日看犁云耕雨；忘机斯世外，三间古屋，时欣弄月吟风。
小姑山
作者：徐时作
朝代：清

江如镜面月如环，幻作妆台绕翠鬟。欲会彭郎何处是，小姑山即望夫山。
江口望金陵
作者：徐时作
朝代：清

江流何浩浩，日夜无穷已。隐隐石头城，虎踞龙蟠地。泛舟极远目，天际孤云起。吊古溯前朝，战争空戍垒。芳草自萋萋，水弱山柔靡。宋齐与梁陈，六代如梦里。古来图大事，江东何足齿。帝业总偏安，王气亦难恃。江山虽秀拔，风俗终奢侈。元气泄波涛，英雄能有几。何如幽燕间，提封直万里。三边归控制，四辅堪俯视。临风发浩歌，一笑空江水。
全侍御画马行
作者：徐时栋
朝代：清

驹郎画马推专门，能以慧心师古人。晋唐神品不易得，渊源惟有赵王孙。王孙晚节何靡靡，而其画马良足喜。岂知遭际忽相同，于是其马深可鄙。崎岖山海亦劳瘅，聊将画马抒坎轲。何人尚称松雪翁，乃以故吾例今我。谓我此画堪乱真，旁观啧啧驹郎嗔。曰尔恶知吾画马，我所师者龚遗民。遗民不肯画驽骀，天曹下取天马来。人间尘浊那得有，先生之言欺人哉。顾其画马虽不传，其画马法吾能言。驹郎隔民称私淑，想其画法当复然。酒酣耳热呼儿急，命儿扑地如马立。铺纸却作唐马图，泼墨淋漓儿背湿。狂风骤雨笔不已，摆脱一切空摹拟。须臾写出雄俊姿，掷笔大笑儿亦起。驹郎有儿非凡数，闺中况有同心助。吮笔看郎画马成，胭脂来画马边树。青枝红叶娟不俗，此树何如管姬竹。树边一马独嘶风，两马寝立两奔逐。吁嗟乎！铜马不出泥马徂，老骥伏枥哀龙驹。彼恋栈豆甘局促，尚图神骏胡为乎。遗民画马既绝尘，驹郎画亦希世珍。劝君慎秘此画勿为六丁取，王孙画马笔下空有神。